გრიგოლ რობაქიძე – “მიმართვა ქართველ ხალხს” ქართველნო! გეხსომებათ ბაბილონური აღრევა ენათა ირგვლივ 1950 წელს მოსკოვში. დისკუსანტებს მოჰყავდათ ფორმულა ენისათვის, ენგელსის მიერ მონახული: „საშუალება ურთიერთშორის გაგებისა“. თითქო პირუტყვთ არ შეეძლოთ გაგება ერთიმეორისა! ამ ფორმულას ურთავდნენ მინამატს სტალინისა: „და ბრძოლისა“. თითქო იმავე პირუტყვთ არ შეეძლოთ უსიტყვოდ წარმოება ბრძოლისა! ენა აქვს მხოლოდ იმ არსს, რომელიც აზროვნებს. პირუტყვთ არ აქვთ აზრი, არც სჭირდებათ: ცოდნა ყოფისა და ცოდნა თვითონ მათთვის ერთი და იგივეა. ეალერსება, მაგალითად, ფაშატი თავის კვიცს, მან იცის ალერსი აქტში ალერსისა. ჩვენ კი მეტყველთ შესაძლოა გვქონდეს აზრი ალერსზე, თვითონ ალერსი კი არა. აქაა ზღვარი მეტყველთა და პირუტყვთა შორის. ასეთი გაგება ენისა ბოლ- შევიკების მიერ მოწმობს იმას, რომ უკანასკნელთ არ ესმით, თუ რა არის ხალხი, ანუ უკეთ: არა სწამთ იგი. ენა აზროვნებს: აზროვნებს ბევრად უფრო ღრმად, ვიდრე ცალკეული პიროვნება, თუგინდ გენიალური. ათას მაგალითებიდან აქ თუნდაც ერთი, იტყვის რომელიმე მემატიანე: „დავით აღმაშენებელმა განამტკიცა ხელმწიფება საქართველოსი“ – ამავე დროს მიმართავს რომელიმე დიასახლისი თავის გონებას: „შვილო, ფქვილი გამტკიცე“, აქ პირველ შემთხვევაში „მტკიცება“ იგულვებს „გამაგრებას“, მეორე შემთხვევაში „გაწმენდას“ გამოდის: რაც მტკიცე არის, ის წმიდაა, და რაც წმიდამტკიცე. ვინ გაიაზრა ეს? ყველა ჩვენგანს ენა უკვე ქმნილი ხვდება წინ. მოაზრე აქ ხალხია თვითონ: კრებული პიროვნება, თავისებური არსი – არც ერთ სტილში თავის ისტორიული ვითარებისა, ხალხი არაა მოცემული „მთლად“, ხოლო ყოველში იგივე „ერთეულია.“ სხვა იყო საქართველო მეთხუთმეტე საუკუნეში, სხვაა იგი მეოცეში, განა იგი იქაც და აქაც საქართველოა, როგორც ერთი და იგივე არსი – კრებული ბუნებისა?! ბოლშევიკებისთვის კი ხალხი მხოლოდ ამა თუ იმ დროს სტატისტიკურად აღრიცხული „გროვაა“ ცალკეულთა. ამავე დროს, ცალკეულს ამ გროვაში მხოლოდ „ნუმერული“ ფასი აქვს. ბერია, ერთხანად ძლევამოსილი, ქრება უეცრად. მეტიც: სახსენებელიც ითხრება მისი. დღეს თუ ეს ემართებათ ბერიებს,


როგორც ამბობენ, ადამიანი ყველაფერს ეჩვევა და ამ ჩანაწერებისადმი საზოგადოების ინტერესიც განელდა. რაც მოხდა, იმით რისხვა დაიმსახურა ყოფილმა და დღევანდელმა ხელისუფლებამ. ამის შემქმნელებსა თუ გამავრცელებლებს, ასევე ხელისუფლებას, რომელმაც თავის დროზე არ მიიღო ზომები ამის აღსაკვეთად, შეგვიძლია ვუთხრათ არა: "ეს შენ გეხება!" არამედ: "ეს შენი ბრალია!"


როგორ გავზარდოთ მოტივაცია დაწყებითი კლასის მოსწავლეებში | mastsavlebeli.ge როგორ გავზარდოთ მოტივაცია დაწყებითი კლასის მოსწავლეებში 21 მაისი, 2019 21 მაისი, 2019 მაია კუდავა მაღალი აკადემიური მოსწრების ბავშვებს უყალიბდებათ განცდა, რომ ყველაფერს ადვილად დაძლევენ და არ უკვირდებიან ერთი შეხედვით უმნიშვნელო დეტალებს. მაგალითად, დაწყებითი კლასების მოსწავლე მათემატიკაში ძლიერია და მიიჩნევს, რომ უცებ შეასრულებს დავალებას, ამ დროს კი გამორჩება, რას ეკითხება ამოცანა და ამოხსნის პროცესში „გზიდან გადაუხვევს“. არ უვარგა კალიგრაფიაც, რაც აძნელებს ამოკითხვას მასწავლებლისთვის. ამისთვის შეიძლება ნიშანიც დააკლონ. პირობის გააზრებასა და მის ლამაზად გადაწერაზე ყურადღების კონცენტრირება წვრილ მოტორიკას ავითარებს, შესაბამისად გონებასაც ავარჯიშებს, რაც „ათოსან“ ბავშვებსაც მუდმივად სჭირდებათ. პირველივე კლასებიდანვე მოსწავლის ზედმეტად თავდაჯერებულობა და უყურადღებობა ბადებს მშობელში შიშს, რომ მასალის გართულებასთან ერთად ზედა კლასებში მას პრობლემები შეექმნება როგორც დასწავლასთან, ისე დროის მენეჯმენტთან დაკავშირებით. საჭიროა როგორც კონტროლი, ისე დისტანცირებაც, რომ ბავშვი დამოუკიდებლობას მიეჩვიოს. როგორ მოვიქცეთ? მოვუყვანოთ მაგალითები თუნდაც წიგნებიდან / ფილმიდან, რომელთა მიხედვითაც გმირმა წარმატებას მიაღწია შრომით, დავალების ზედმიწევნით შესრულებით და არა მხოლოდ ნიჭიერებით. მახსენდება სტივენ კონრადის სცენარის მიხედვით გაბრიელე მუჩინოს მიერ გადაღებული, ნამდვილ ამბავზე დაფუძნებული ფილმი „ბედნიერების დევნაში“ (“The Pursuit of Happyness”, მთავარ როლში უილ სმიტი). ფინანსურ კრიზისში მყოფი მარტოხელა მამა კრის გარდნერი სანუკვარი სამსახურის მოსაპოვებლად ცხრამეტ სხვა კანდიდატთან ერთად იბრძვის. გამოსაცდელი ერთთვიანი ვადის გასვლის შემდეგ ვაკანსიის პრეტენდენტებს უტარდებათ შემაჯამებელი ტესტი, რომელსაც კრისი ერთ-ერთი პირველი ასრულებს. ირკვევა, რომ კოლეგას, რომელმაც ადვილად გაართვა თავი დავალებას და პირველმა დატოვა საგამოცდო ოთახი, უყურადღებობით სულ ბოლო გვერდის შევსება გამორჩა. ფილმის მთავარ გმირს შრომა და ღამეების მაცადინეობაში თენება სავარაუდოდ დიდი პასუხისმგებლობის გრძნობის გამო ჩამოყალიბებული დეტალებისადმი ინტერესით უფასდება. შედეგად ის სამსახურში აჰყავთ. მოსწავლემ უნდა დაინახოს, რისთვისაა საჭირო სუფთა წერა, როგორი მნიშვნელოვანია პუნქტუაცია. მაგალითისთვის გამოდგება ცნობილი წინადადება, სადაც სასვენი ნიშნების გადაადგილება სრულიად ცვლის მის შინაარსს: „შეწყალება არ შეიძლება, ჩამოხრჩობა!“ „შეწყალება, არ შეიძლება ჩამოხრჩობა!“ სიტყვებში ასოების გამორჩენას ან შ-ს ნაცვლად წ-ს დაწერასაც კურიოზულ ამბებამდე მივყავართ. გარდა ამისა, უსუფთაო წერის გამო ხშირად მოსწავლეები რვეულებიდან ფურცლებს ხევენ. მათთვის ქაღალდის, ხის, ჟანგბადის და ჯანმრთელობის ურთიერთდამოკიდებულების ახსნა ადრეული ასაკიდანვე ჯობს, შემდეგ წლებში ეკოლოგიას მეტ ყურადღებას დაუთმობენ. სასურველია მოსწავლეს ჰქონდეს სწავლის შესაბამისი გარემო, მინიმუმ კომფორტული მაგიდა. ხანდახან ეს ვერ ხერხდება, მაგრამ მან უნდა იცოდეს, რომ მსოფლიოში სწავლას მოწყურებული უამრავი ბავშვია, რომელიც ომისა თუ შიმშილის გამო ამ სიკეთეს მოკლებულია. ინტერნეტში მასალის მოძიება არ გაგიჭირდებათ. ბოლოს ნანახი: ბავშვი ლამპიონის ქვეშ ტროტუარზე ზის და ისე ასრულებს სკოლის დავალებას, რადგან სახლში დენი არ აქვს. სპორტის საყვარელი სახეობიდან (ფეხბურთი, კალათბურთი და სხვ.) დავუსახელოთ ვუნდერკინდები და შრომისმოყვარე სპორტსმენები, რომელთაც ხშირად თანაბარი შედეგები აქვთ. მსოფლიო ჩემპიონი ანდრეა პირლო თავის ავტობიოგრაფიულ წიგნში იხსენებს, როგორ ცდილობდა ჟუნინიო პერნამბუკანოს სტილში საჯარიმოს დარტმის ტექნიკის დაუფლებას – რამდენი მარცხი იწვნია, რამდენ ხანს უტრიალებდა თავში ამ „საფირმო საიდუმლოს“ ამოხსნაზე ფიქრი და საბოლოოდ თავადაც როგორ იქცა უბადლო შემსრულებლად. მთავარია მონდომება და ყველა დასახული მიზნის მიღწევა შესაძლებელია. მშობლების/ბავშვისათვის ნაცნობი უფროსების მაგალითიც გამოდგება: ჩვენც გვეშლება ბევრი რამ სამსახურში და მის გამოსასწორებლად და იდეალურამდე მისაყვანად დიდ დროსა და შრომას ვდებთ. მარტივად ცოტა რამ თუ მოდის ამ ქვეყანაზე. თამაზ ჭილაძისგან გამიგია, რომ ოთარ ჭილაძის გენიალური რომანების რედაქტირებისას, რომლებსაც დიდი მწერალი წლების განმავლობაში ხანდახან თვეობით ოთახიდან გამოუსვლელად წერდა, ბატონ თამაზს – ძმის პირველ მკითხველს – ისეთი ვრცელი ფრაგმენტები ამოუღია, ცალკე რომანს რომ უდრიდაო. გალაკტიონის რითმებში ყოველდღიური „მეცადინეობაც“ ყველასათვის ცნობილია. ვან გოგს წლები დასჭირდა საოცარ ტონებამდე მისაღწევად. მანამდე მისი ფერწერა საკმაოდ მრუმე ფერებში იქმნებოდა. გენიოსებიც კი სრულყოფილებამდე დაუღალავი შრომით მიდიან. „წესრიგი ქაოსში“ – ეს ფრაზა ფიზიკოს ოთარ გუგუჩიასგან მსმენია. შემოქმედ ადამიანებს მართლაც შეიძლება ჰქონდეთ არეული ოთახი, დათქმულ დროში ვერ ასრულებდნენ დავალებას, მაგრამ შედეგებით მაინც ჯობდნენ სხვებს. ბავშვს ავუხსნათ, რომ ამის მიუხედავად, სასურველია გარკვეულ სტანდარტებს მოერგოს, რაც მას შემგომში ცხოვრებას გაუადვილებს. სანამ ჩვენს სკოლებში დროის მენეჯმენტის შესახებ რაიმე ტიპის სწავლება დაინერგება, საწყის ეტაპზე მოსწავლეებს უამრავი დავალებიდან შეგვიძლია ჩვენვე გამოვუყოთ ულუფები, ასევე დავეხმაროთ მიმდევრობის განსაზღვრაშიც. კატეგორიზაცია რამდენიმენაირად შეიძლება მოხდეს: რთული, საშუალო და მარტივი; დროში გაწელილი და მალე შესასრულებელი და ა. შ. გეგმა როცა კარგადაა დასახული და ბავშვზეც ზუსტადაა მორგებული, ვფიქრობ, შედეგის მიღწევაც იოლდება. დავალების შესრულებისას მნიშვნელოვანია განტვირთვის დრო როგორც სკოლაში, ისე სახლში. გონების გადაღლისას ძალის აღსადგენად კარგი საშუალებაა ბავშვს შევთავაზოთ ძუნძული ან ორ-სამ წუთიანი ფიზიკური ვარჯიში. არ უნდა დაგვავიწყდეს შექება პატარა წარმატებაზეც კი. ამას სპეციალისტები კარგი ქცევის განმამტიცებელსაც უწოდებენ. განმამტკიცებლად გამოდგება სტიკერები, მისთვის სასურველი საჩუქარი და სხვ. ეს რჩევები ჩემი, როგორც პირველკლასელის დედის, დაკვირვებებზეა აგებული. სიამოვნებით გავეცნობი სხვა მშობლებისა თუ მასწავლებლების გამოცდილებასაც.


source: wikipedia

text: 2 აგვისტო — გრიგორიანული კალენდრის 214-ე დღე (ნაკიან წლებში – 215-ე დღე). წლის ბოლომდე დარჩენილია 151 დღე. დღის მოვლენები ძვ. წ. 216 : მეორე პუნიკური ომის ყველაზე დიდი ბრძოლა გაიმართა ქალაქ კანესთან, სადაც კართაგენის მხედართმთავარი ჰანიბალი უდიდეს ზიანს აყენებს რომაელებს ამ უკანასკნელთა ისტორიაში. 1377 : მასიური ლოთობის გამო რუსების ჯარი თათრების უფლისწულმა არაფშამ გაანადგურა. 1589 : საფრანგეთის მეფის ანრი IIIს მკვლელობის შედეგად შეწყდა ვალუას დინასტია და გამეფთა ბურბონების დინასტიის პიველი წარმომადგენელი ანრი IV. 1769 : პირველი ესპანური დასახლება გაჩნდა დღევანდელი ლოს-ანჯელესის მიდამოებში. 1776 : კონტინენტური კონგრესის დელეგატები აშშ-ის დამოუკიდებლობის დეკლარაციას აწერენ ხელს. 1790 : აშშ-ში პირველი მოსახლეობის საყოველთაო აღწერა ჩატარდა. 1802 : პლებისციტით ნაპოლეონი სიკვდილამდე საფრანგეთის კონსულად დაინიშნა. 1830 : ტახტზე უარი თქვა საფრანგეთის მეფე შარლ X-მ (ბურბონთა დინასტიის უკანასკნელი წარმომადგენელი). 1858 : ჩრდილოეთ ამერიკაში დაარსდა ბრიტანეთის კოლუმბია. 1869 : იაპონიაში სამურაის, მიწადმოქმედთა, მოხელეთა და ვაჭართა კლასობრივი სისტემა გაუქმდა მეიძის რეფორმის ფარგლებში. 1870 : ტაუერის მეტრო - მსოფლიოს პირველი მიწისქვეშა მეტროს რკინიგზის სისტემა გაიხსნა ლონდონში. 1906 : პორტუგალიაში დაარსდა საფეხბურთო კლუბი „პორტუ“. 1934 : ა. ჰიტლერი გერმანიის ხელისუფლების სათავეში მოვიდა. 1945 : მეორე მსოფლიო ომი - პოტსდამის კონფერენცია დასრულდა. 1990 : ერაყის ჯარი ქუვეითში შეიჭრა, რაც სპარსეთის ყურის ომის მიზეზი გახდა. 1993 : საქართველო ტოვებს რუბლის ზონას და მიმოქცევაში უშვებს ქართულ კუპონს. 2014 : თბილისის საქალაქო სასამართლომ საქართველოს ექსპრეზიდენტ მიხეილ სააკაშვილს წინასწარი პატიმრობა შეუფარდა. ამ დღეს დაბადებულნი 1674 : ფილიპ II ორლეანის ჰერცოგი — საფრანგეთის რეგენტი 1696 : მაჰმუდ I — ოსმალეთის სულთანი 1868 : კონსტანტინე I — საბერძნეთის მეფე 1902 : რიფენშტალი, ლენი — გერმანელი კინორეჟისორი 1923 : შიმონ პერესი — ისრაელის ერთ-ერთი უხუცესი სახელმწიფო მოღვაწე 1927 : თაბუკაშვილი, რევაზ — ქართველი მწერალი, დრამატურგი, მთარგმნელი, რეჟისორი 1934 : ბიკოვსკი, ვლადიმერ — კოსმონავტი 1946 : ისაკაძე, ლიანა — ქართველი მევილიონე ამ დღეს გარდაცვლილნი 686 : იოანე V — რომის პაპი 1100 : უილიამ II — ინგლისის მეფე 1589 : ანრი III (საფრანგეთი) — პოლონეთისა და საფრანგეთის მეფე 1776 : ლუი ფრანსუა I — კონტის პრინცი, საფრანგეთის სამხედრო ლიდერი 1922 : ბელი, გრაჰამ — გამომგონებელი (დ.1847) 1923 : ჰარდინგი, უორენ გამალიელ — აშშ-ს 29-ე პრეზიდენტი (დ.1865) 1934 : ჰინდენბურგი, პაულ ფონ — გერმანიის პოლიტიკური მოღვაწე (დ.1847) 1978 : ჩავესი, კარლოს — მექსიკელი კომპოზიტორი (დ.1899) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: სალომე ქართველი ილია მართალი ელია თეზბიტელი აგრეთვე: ბულგარეთი, ჩრდილოეთი მაკედონია : ილინდენის დღე (წმ. ილიას დღე) იხილეთ აგრეთვე სხვა თვეები: 0802


ფინალური ოთხეული უგერმანელებოდ შედგა – საქართველოს ხელბურთის ეროვნული ფედერაცია ფინალური ოთხეული უგერმანელებოდ შედგა ხელბურთის ჩემპიონთა ლიგის ნახევარფინალში, 3 ივნისს, კიოლნში ითამაშებენ უნგრეთის ვესპრემი – საფრანგეთის პსჟ, მაკედონიის ვარდარი – ესპანეთის ბარსელონა. ფინალური ოთხულის ფორმატზე გადასვლის შემდეგ, 2010 წლიდან, პირველად მოხდა, რომ ნახევარფინალში ვერცერთმა გერმანულმა კლუბმა ვერ გააღწია. კაცები. მეოთხედფინალის საპასუხო მატჩები, მიმოხილვა: ბუნდესლიგის ორი დარჩენილი გუნდიდან პირველი ფლენზბურგი გავარდა – შინ 24-26 წაგების შემდეგ ლიგის 2014 წლის გამარჯვებული სკოპიეში 27-35 განადგურდა ვარდართან, რომელიც გახდა პირველი ექს-იუგოსლავიური გუნდი, ვინც ოთხთა ფინალში გავიდა. კილი, შინ 28-26 მოგების შემდეგ ბარსელონაში 18-23 დამარცხდა, ძირითადად ბარსას მეკარის, გონსალო პერეს დე ვარგასის ბრწყინვალე თამაშის (56%) გამო. ლიგის 2003 წლის ჩემპიონს, მონპელიეს, ვესპრემთან საპასუხო მატჩის პირველი ტაიმის შემდეგ უკვე დაძლეული ჰქონდა პირველი მატჩის ჩამორჩენა – 23-26, 15-11. მაგრამ, შესვენების შემდეგ ვესპრემმა დაცვა გაამკაცრა და მეორე ნახევრის პირველ 10 წუთში ფრანგებმა სულ სამჯერ მოახერხეს კარში დარტყმა. 39-ე წუთზე წინ უკვე ვესპრემი იყო, 19-18 და, საბოლოოდ, 30-25. მეორე ფრანგულ კლუბს პარი-სენ ჟერმენს სტუმრად 30-27 ჰქონდა მოგებული უნგრეთის სეგედთან, მაგრამ საპასუხო მატჩის დასრულებამდე ოცი წუთით ადრე შინ 21-25 აგებდა. მაგრამ, მომდევნო 14 წუთში სენ-ჟერმენს გოლი აღრ გაუშვია, თავად კი 6 გაიტანა – 27-25. ჯამში, მატჩი ფრედ დასრულდა, 30-30. ოთხი ნახევარფინალისტიდან ჩემპიონთა თასი მხოლოდ ბარსელონას აქვს მოგებული. ვესპრემს სამჯერ წაუგია ფინალში, მათ შორის – ბოლო ორ სეზონში, პსჟ პირველად შარშან მოხვდა ფინალურ ოთხეულში და ნახევარფინალში დამარცდა მომავალ ჩემპიონ კელცესთან. ვარდარი ნახევარფინალში პირველადაა. მეოთხედფინალის საპასუხო მატჩები. 27-40 აპრილი ვარდარ სკოპიე (მკდ) – ფლენზბურგი (გერ) 35-27 (26-24) ცინდრიჩი 7, დუიშებაევი, შიშკარევი 5 – ეგერტი 8 ბარსელონა (ესპ) – კილი (გერ) 23-18 (26-28) რივერა 7, ტომასი 4, ლაზაროვი 3 – ეკბერგი, ვუინი 4 პსჟ (საფ) – სეგედი (უნგ) 30-30 (30-27) ჰანსენი, ლ. კარაბატიჩი 6, აბალო, გენსჰაიმერი, ნ. კარაბატიჩი 4 – ბალოგი 8 მონპელიე (საფ) – ვესპრემი (უნგ)25-30 (23-26) დოლენეცი 9, ფაბრეგასი, პორტი 4 – პალმარსონი 7, გაიჩი 5, ნადი, ა. ნილსონი 4 ფინალური ოთხეული: 3-4 ივნისს კიოლნში, გერმანია 3 ივნისი, ნახევარფინალი. ვესპრემი-პსჟ, ვარდარი-ბარსელონა ჩემპიონი ცნობილია, პრიზიორები ხვალ ირკვევა


source: CulturaX

text: კვირის პალიტრა - "პუწინის" დამმარცხებელი თაკო და ულვაშდამშვენებული რომანი, ანუ ვინ აპირებს ბიძინას დამარცხებას 2020, 06 აგვისტო, 09:50 საერთოდ, ციხეგამოვლილი ხალხი ჩემი ბავშვობისას შიშს იწვევდა საზოგადოებაში. გაიარა ოცდაათიოდე წელმა და რადიკალურად სხვა სურათი გვაქვს. ციხეში შესვლამდე იყვნენ შიშის მომგვრელები: მერაბიშვილი ივანე, ოქრუაშვილი ირაკლი და თუნდაც - გიგი უგულავა. მოიხადეს სასჯელი (ვფიქრობ, ვადაზე ადრე გამოაბრძანეს "სანატორიუმებიდან" ეს "ვაჟბატონები" და უცებ გამოჩნდა, რა "დუხის" პატრონები იყვნენ ეს მიშას ხელის ბიჭები!) ზოგჯერ კი უნდათ ხოლმე, გუბაზისა არ იყოს, მეტი სოციალური წონა გამოაჩინონ, მაგრამ ნათქვამია, რაც არ დაწვა, რა ადგაო? ასეა ვითომ პოლიტიკოსების საქმე. ვერ უნდა მიხვდნენ, რომ ეს "ნაციონალები" ან "ნაციონალების ასკოლკები" ვერაფერს წარმოადგენენ მიშას გარეშე? აი, ეგ თუ ჩამოვიდა და ამათ დაუდგა სათავეში, მაშინ კი იქნებიან... მაგრამ არ ჩამოდის ის კაცი ცოცხალი თავით საქართველოში და რა ქნან "ნაცებმა" ან "ნაცების" ტოლფასმა პოლიტიკოსებმა, თუ არ იტრაბახეს? აგე, გიგი უგულავა ხმამაღლა აცხადებს: "ჩემი კონკურენტი არ იქნება არც ის ბედკრული ირაკლი ჩიქოვანი, რომელმაც თვითონაც არ იცის, რომელ პარტიას როდის წარმოადგენდა, მათ შორის, ზუგდიდში, ჩვენი კონკურენტი იქნება ივანიშვილი, მხოლოდ ივანიშვილი და მარტო ივანიშვილი, რადგან ზუგდიდში გაიმართება მთავარი ბრძოლა და მიუხედავად იმისა, რომ ეს ადამიანი ყველა სიბინძურეზე წამსვლელია, რასაც ჩვენ ამ რვა წლის განმავლობაში ვუყურებთ, მე მზად ვარ, მივიღო ეს გამოწვევა, გავუძლო ამას და მზად ვარ იმისთვის, რომ თქვენთან ერთად ვიბრძოლო ჩვენი თავისუფლებისთვის, ჩვენი დემოკრატიისთვის, ჩვენი მშვიდობისა და კეთილდღეობისთვის. დავირაზმოთ ერთად და ზუგდიდში ვაჩვენოთ წარმატება!" ამოდენა ყურადღება ერთხელ უნდა დავუთმო ამ წელს გიგის, კარგა ხანია, მაგაზე არაფერი დამიწერია და არ ეკუთვნის ერთი პროვოკაცია? ეკუთვნის! თუნდაც იმიტომ ეკუთვნის, რომ ამოდენა ბიუჯეტის შეჭმისთვის ასე ცოტა სასჯელი არავის მოუხდია! თანაც, ჩიქოვანს რომ ებაქიბუქება, დაავიწყდა მაგას, ხონისა და ვანის მაჟორიტარობას რომ აპირებდა და მომღერალმა ჭიჭინაძემ პოლიტიკური სარმა გამოსდო? აქვე იმასაც ვიკითხავ, ვანი-ხონის ხმების მოთვლის მერე თუ დაითვალა ის მოსავალი გიგი ბატონმა, სადღაც მოტობლოკით რომ დათესა კარტოფილი? მოიხედე, გიგი, ჩემო კარგო, შენ ზუგდიდში არჩევნების მოგება კარტოფილის "სამარიაჟოდ" თესვა ხომ არ გგონია?! ისე, საერთოდ, ყველამ საკუთარ პოლიტიკურ წარსულს უნდა გადახედოთ, დროა. აგერ, გიგი "ნაცი" იყო, ხანაც "ევრონაცი" თუ "ევროქოცი"! გიგი, "ნაცობას" იმიტომ გაძახებენ, რომ მიშას ბუდიდან ხარ აფრენილი და "ქოცობას" კიდევ იმის გამო, რომ ამ ხელისუფლებასთანაც გაქვს რაღაცები კარგად დალაგებული - წინააღმდეგ შემთხვევაში, "სვაბოდაზე" სხვანაირად ვერ მოხვდებოდი ასე სწრაფად! მის აღმატებულება ვაშაძე ჯუნიორსაც მინდა მივმართო: რაღაც პოპულისტური სახელით გინდა, ბიძიკო, საქართველოს პრემიერ-მინისტრი გახდე? ვის სჯერა ახლა ან ის, რომ შენ პრემიერი გახდები, ან კიდევ ზეოცნებებს შეგვისრულებ 300 ათასი სამუშაო ადგილის შექმნა ტექნოპარკებით, IT-ქალაქებით, სოფლის მეურნეობისა და ტურიზმის განვითარებით, სესხებზე პროცენტის განახევრებით, პენსიონერებისთვის პროცენტის ჩამოწერით, ბიზნესისთვის ხელშეწყობით, წამლების 30%-იანი გაიაფებით? არ იყავი ხელისუფლებაში, ადამიანო, გიგისი არ იყო? ვინ გიშლიდათ ქვეყნის აყვავებასა და დამშვენებას? როგორც თქვენ ააყვავებთ ქვეყანას, ისე დაგიმშვენდათ ცხვირი და წვერ-ულვაში! თუ მართლა ააშენებთ რამეს, კი იქნებით დალოცვილები - ასე გამოდის... ისე, ულვაშის დამშვენებაც არ გვშველის, თორემ რომან გოცირიძე, რაც თავი მახსოვს, ედუარდ შევარდნაძის დროიდან დღემდე, ულვაშდამშვენებული არ გვესაუბრება ტელეეკრანებიდან? ან ირმა ნადირაშვილი რის იმედად გაყვირის, რომ ბიძინას დასცემს გულაღმა რუსთავში? ბარემ, "არაქოცმა" მაჟორიტარმა კანდიდატებმა დაიწყეთ კამპანია "გაგვიყალბეს არჩევნები"!.. P.S. ყველა ოპოზიციონერი გაყვირის, რომ საპარლამენტო არჩევნებზე ბიძინას დაამარცხებს, მხოლოდ თაკო ჩარკვიანია გამონაკლისი - თაკო პუწინს ამარცხებს საბურთალოზე... ღმერთმა ხელი მოუმართოს, ამითაც როგორ განსხვავდება დანარჩენებისგან! 16 აგვისტო 2020 21:28 Zugdidshi chiqovani caagebs ty cidi gaixsna atasiani..koronas kerebs aagdeben zugdidshi da cids ar gaxsnian..erti tqva chiqovanma rato ar xsnian enguris cids..an avtoro erti daceret xidis temaze.. rogor iqcevian qartveli samartaldamcvelebi xalxs.. gamcarebuli xalci... ise iq cevian rom rusi da afxazebi shemayvares martla..archevnebis gamo ar xsnian xids da gagvacvales gaganadgures xalxi..tqveni 45 lari devnilebis shemceoba gaiketet ert adgilas.. gaakontrolet jurnalistebma ra xdeba sazhvarze...aqet bizias da ayva debit... 07 აგვისტო 2020 10:48 თაკომ ერთი პროცენტიც რომ აიღოს, მადლობა თქვას! 07 აგვისტო 2020 07:56 გაუნათლებელია დგეს სმწუხაროდ ერი დაივიწყე ისტორია,ხოლო დიდი ილიასი არიყოს ისტორის დამვიწყებელი კარგავს მომავალს..აბა განათლებული საზოგადოება დაიჯერებს თაკოს და რომანას აყვავებულ საქართველოს,\? ან უგულავას პატიოსნებას, და ბოკერიას ხვთი მოსაობას?იქეტკიდე კობახიძის და მდინარაძის იმედად ყოფნა ხო კიდევ ერთი უბეურებაა.3 კაცი დგეს ვისაც შეიძლება კიდევ იმედითშეხედო. ეს ისევ ბიძინაა იმის გამო რომ ასეტუისე სტაბილურია ქვეყანაში, გარე საფრთხე გახარია რომელსაც რაც მეტი დამოუკიდებლობა მიეცემა უფრო კარგია და ქალბატონი ირმა.სახად მოაზროვნე ადამიანს ეჭვი არ ეპარბა მისი ქვეყნის მიმატ სიყვარულში. ლიებრალური ტალხისტვი შემაკავებლი კედელია.მოგვწონს თუარ ის აუცილებელი პარლამენტში.


source: fineweb

text: უძრავი ქონება განვადებით ბოლო წლების განმავლობაში დსთ ქვეყნების მოსახლეობისათვის ერთგვარ მოდად იქცა უცხოეთში უძრავი ქონების შეძენა, რაც მათ აძლევთ საშუალებას არამარტო გახდნენ მზიური საქართველოს ზღვის სანაპიროზე მყუდრო საცხოვრებლის მფლობელები და ამავე დროს წარმატებულად დააბანდონ საკუთარი მომავალი. მყიდველთა მოზიდვის მიზნით მშენებლები სხვადასხვა აქციას აცხადებენ, კლიენტებს სთავაზობენ კონკურენტებთან შედარებით უფრო ხელსაყრელ ფასებსა და საფასურის განვადებით გადახდის შესაძლებლობას. ასე რომ, იმ შემთხვევაშიც კი, თუ ბინის შესაძენად საჭირო თანხა სრულად არა გაქვთ, საქართველოს ოქროს პლაჟებზე დასვენებას მაინც მოახერხებთ, თუ შეიძენთ უძრავ ქონებას განვადებით. დღეს განსაკუთრებით ხელსაყრელ, შიდა უპროცენტო განვადებას სთავაზობენ მსხვილი სამშენებლო კომპანიები, რომელთა შორის კომპანია „მარდი ჰაუსიცაა“. თუკი ჩვეულებრივი საბანკო კრედიტის მისაღებად აუცილებელია უძრავი ქონების ობიექტის სრული ღირებულების არა ნაკლებ 30% -ის შეტანა, ხოლო მშენებლობის დასრულებამდე დარჩენილი თანხის თანაბარი წილის შეტანა, ჩვენი კომპანია გთავაზობთ არამარტო უპროცენტო განვადებას, არამედ თითოეული კლიენტისათვის გადახდის მაქსიმალურად ხელსაყრელ და მოსახერხებელ ვარიანტს - ყოველთვიურად ან კვარტალურად. ჩვენთან შეძლებთ შეიძინოთ ბინები ბათუმისა და თბილისის მშენებარე სახლებში მაშინაც კი, თუ თქვენ მხოლოდ პირველადი შესატანის მხოლოდ 10% გაქვთ ან სულ არა გაქვთ. კომპანია „მარდი ჰაუსი“ კონკურენტებისაგან ყოველთვის გამოირჩეოდა არა მარტო შესრულებული სამშენებლო სამუშაოების ხარისხით, არამედ მაღალკვალიფიციური თანამშრომლებითაც, რომლებიც დაგეხმარებიან სწრაფად და სწორად გააფორმოთ აუცილებელი დოკუმენტები, შემოგთავაზებენ გადახდის ყველაზე ხელსაყრელ პირობებს. ჩვენ დაგეხმარებით განახორციელოთ თქვენი ოცნება - დასახლდეთ საქართველოს ერთ-ერთი ულამაზესი ქალაქის მყუდრო და კომფორტულ ბინაში. კომპანია „მარდი ჰაუსთან“ ერთად თქვენ შეძლებთ უპრობლემოდ გააფორმოთ განვადება თბილისსა და ბათუმში შეძენილ ბინებზე. ჩვენთან ერთად ეს სავსებით რეალურია!


ყველაზე ხშირად ვფიქრობ...


text: ინტერნეტ პორტალ ლიბ.გესა და როკ-კლუბის ერთობლივი იდეა არტსაღამოების მოწყობას გულისხმობს. ლიტერატურისა და მუსიკის სინთეზი ამ საღამოების მთავარი დამახასიათებელი ნიშანია. ყოველ ხუთშაბათ საღამოს როკის და პოეზიის მოყვარულები რუსთაველის # 28-ში იკრიბებიან. მუსიკის ხმა რუსთაველის #28-დან მოდის. ახლა ჩავალთ მიწაში, ანუ ”ანდერ გრაუნდ” - სწორედ აქაა როკ-კლუბი, თავისი ახალი სიცოცხლით. ყოველ ხუთშაბათ საღამოს, რვა საათზე, ეს პატარა სივრცე მუსიკისა და პოეზიის მოყვარული ადამიანებით ივსება. კლუბში სიგარეტის კვამლი დგას, მუსიკა ცოცხალია, განათება - ფერადი. და ცოტა ხნით თავს მიწისქვეშეთს ვაფარებთ. ზემოთ ადამიანები დადიან, სხვა ადამიანები. დღეს ერთი ასეთი ხუთშაბათია: ”ანტიტყაოსნის” ავტორი, პოეტი პაატა შამუგია, კითხულობს, მისი მეგობარი ერეკლე დეისაძე, იგივე ეკო, უკრავს და ”იავნანას” საკუთარ ვარიანტს გვთავაზობს, ტექსტში - მეგობარი პოეტის პოემიდან ნაწყვეტებით: ”მოისმენთ ევრაზიურ-ქრისტიანულ ფოლკლორს. არ ვიცი ასეთი სტილი თუ არსებობს, მაგრამ მე მინდოდა ეგრე დამერქმია ჩემი შემოქმედებისთვის, რადგან ტექსტში არის რელიგიური თემა, ქართული ფოლკის ელემენტები და თანამედროვე ფოლკის ელემენტებიც.” ხუთშაბათობები ინტერნეტ პორტალ ლიბ.გესა და როკ-კლუბის ერთობლივი იდეაა. ლიბ.გეს სახელით გიორგი კეკელიძე და როკ- კლუბის მხრიდან ეკა ლემონჯავა ფიქრობენ, რომ ამ პროექტმა გაამართლა. არტსაღამოებს აქ თავისი სპეციფიკა გამოარჩევს: ”ლიტერატურას აქ დაედება ფასი.. და ავტორს კი ექნება ჰონორარული ანაზღაურება და ეს პროცესებს უფრო წაახალისებს. თან ამ როკ-კლუბში ბევრი ხალხი არ არის, მოდის მხოლოდ დაინტერესებული მსმენელი.” შემოსული თანხიდან 70 % ავტორის ჰონორარს შეადგენს. ბილეთი 5 ლარი ღირს. ეკა ლემოჯავა ამბობს, რომ მოსაწვევ პირთა სია საკმაოდ გრძელია, დაინტერესება - განსაკუთრებით ალტერნატიული ხელოვნების მოყვარულთათვის - დიდი. პაატა შამუგიას პოემა ”ანტიტყაოსანს” არაერთგვაროვანი გამოხმაურება მოჰყვა. ის ან ძალიან მოსწონდათ, ან უმოწყალოდ ლანძღავდნენ. მცირე ტაიმ-აუტის შემდეგ შამუგია როკ-კლუბში კითხულობს, ასეთი დევიზით: ”მეტი ტექსტი - ნაკლები იდეალები.. ეს ”ანტიტყაოსნის” დევიზიც შეიძლებოდა ყოფილიყო..”ამბობს, რომ ამ ბოლო დროს პუბლიცისტურ ლექსებს წერს. ასეთი ლექსები აქ, მიწისქვეშ, ძალიან პოპულარულია. მოსწონთ თვითირონია. პოეტი და მულტიმედია არტისტი დათო ჩიხლაძე არტსაღამოების ციკლი როკ-კლუბში დავით ჩიხლაძის პერფორმანსით გაიხსნა. 90-იანი წლების პოეტი და მულტიმედია არტისტი ამერიკიდან საქართველოში სამი წლის წინ დაბრუნდა. იხსენებს, რომ მას შემდეგ, რაც მსგავსი ტიპის კლუბებში ირაკლი ჩარკვიანი, ლადო ბურდული, ნიკო ცეცხლაძე და სხვები დადიოდნენ, ანდერგრაუნდმა საქართველოში რაღაც პერიოდი თითქოს მნიშვნელობა დაკარგა. მაგრამ ეს მხოლოდ დროებითი იყო: ”განწყობა აღარ არის ისეთი თავჩაღუნული, როგორც რამდენიმე წლის წინ იყო, როცა მქონდა შეგრძნება, რომ ანდერგრაუნდი გახდა არასაჭირო რაღაც, სისუსტის გამომხატველი თუ ზედმეტი სეგმენტი წარმატების ეპოქაში, როცა ბიზნესმენი უნდა იყოს ყველა. ამ ტალღამ თითქოს გადაიარა და ხალხი მიხვდა, რომ ანდერგრაუნდი ერთ-ერთი მაღაზიაა ბურჟუაზიულ სამყაროში, სადაც შეხვალ და რაღაცას იყიდი. ქალაქის ერთ-ერთი კოლორიტია და არა ის, რომ რაღაცას ებრძვის. ეს არის ადგილი მათთვის, ვისაც სურს არაფორმალურ კულტურასთან მიახლოება ან შექმნა, ანუ რაღაც ისეთის, რაც დადგენილი წესებით არ არის განსაზღვრული და ბუნებრიობიდან მომდინარეობს.. ანუ რაც პროცესზეა მიმართული და არა პროდუქციის შექმნაზე.” არტსაღამო ლიტერატურისა და მუსიკის სინთეზით "ორიენტირი აქ სხვაა, - ამბობს დათო ჩიხლაძე - ეს ყველაფერი ორიენტირებულია ახალგაზრდული ენერგიის, სიყვარულის გამოვლინებაზე - თუნდაც ბებრული ენერგიის, არა აქვს მნიშვნელობა. ვიღაცას შესაძლოა არ მოეწონოს ასეთი აუდიტორია და უფრო მნიშვნელოვანი იყოს დიპლომების გამცემი აუდიტორია, აი, ერთი გაღიმებით ან მზერით რომ დიპლომს გასცემ, რომ შენ მიღებული ხარ როგორც აკადემიური პოეტი - თუ ასეთი რამ საერთოდ არსებობს. და ვიღაცას კი სჭირდება ზუსტად ასეთი აუდიტორია, როგორიც აქ, ამ როკ-კლუბშია.” და ვიღაცას კი სჭირდება ისეთი „იავნანა“, როგორიც ერთ-ერთ არტსაღამოზე ერეკლე დეისაძემ იმღერა.


„ძალიან მნიშვნელოვანია, რომ ჩვენი მოსახლეობა ინფორმირებული იყოს იმასთან დაკავშირებით, თუ რატომ არის მნიშვნელოვანი საქართველო დაუახლოვდეს ნატოს და ევროკავშირს. ცხადია, რომ ამ მიმართულებით თუკი განვითარდება ჩვენი ქვეყანა, ჩვენი ქვეყანა იქნება უფრო მეტად დაცული და თუ ჩვენ, ევროპული ტიპის სახელმწიფოს შევქმნით, რა თქმა უნდა ჩვენი სასამართლო სისტემაც იქნება უფრო უკეთესი, ჩვენი პენსიონრებიც უკეთესად იცხოვრებენ, ჩვენი განათლების სისტემაც იქნება უფრო უკეთესი,“ - განაცხადა "საერთაშორისო გამჭვირვალობა - საქართველოს" აღმასრულებელმა დირექტორმა ეკა გიგაურმა.


text: საკუთარი სახელი ამირეჯიბი შეიძლება აღნიშნავდეს ერთ-ერთ შემდეგ პიროვნებათაგანს: გიორგი ამირეჯიბი — გენერალ-მაიორი თენგიზ ამირეჯიბი — პიანისტი რიჩარდ ამირეჯიბი — მედიცინის მეცნიერებათა დოქტორი, პროფესორი რუსა ამირეჯიბი — საზოგადო მოღვაწე სიმონ ამირეჯიბი — მეცნიერი ქუცნა ამირეჯიბი — პოლიტიკური მოღვაწე, დიპლომატი შალვა ამირეჯიბი — პოეტი ცაცა ამირეჯიბი — თეატრისა და კინოს მსახიობი ჭაბუა ამირეჯიბი — ქართველი მწერალი ტერმინით ამირეჯიბი შეიძლება აღნიშნული იყოს: ამირეჯიბი — თანამდებობა ამირეჯიბები


text: ერატიკული ლოდები ერატიკული ლოდები ან ერატიკული ქანები (ლათ. erraticus – მოხეტიალე, მოქანავე) — უმეტესწილად, მასიურ-კრისტალური, ამოფრქვეული ან ძლიერ მეტამორფიზებული ქანების — რიყის ქვების, ლოდებისა და სხვა ქანების საერთო სახელწოდება. ერატიკული მასალები გადაადგილებულია მყინვარის, ღვარცოფის, ან მოლივლივე ყინულის მიერ, რომელიც მნიშვნელოვან მანძილზე მოწყდა მყინვარსა თუ აისბერგს. წარმოადგენს მყინვარული მოძრაობის მასის მიმართულების ინდიკატორს. თავისუფლად არიან გაწოლილი ან შედიან უხეშნატეხი ფენების შემადგენლობაში. ჩრდილოეთი ამერიკისა და ევროპის ძველი გამყინვარების არეებში შეინიშნება 100-იდან 1000 მ3-მდე მოცულობის ერატიკული ლოდების არსებობა. მათი გადაადგილების მანძილი უდრის 20-200 კმ-ს. ყველაზე ხშირად გვხვდება ერატიკული ლოდები დიამეტრით 1-2 მ, ხოლო გადაადგილების მანძილი ხშირად აჭარბებს 500-1000 კმ-ს. ერატიკული ლოდების მიმართულების გარკვევას (გაფანტვის კონუსს) აქვს დიდი თეორიული და პრაქტიკული მნიშვნელობა. იგი გვაძლევს ძველი გამყინვარების ცენტრების რეკონსტრუქციის საშუალებას, ამასთანავე გვეხმარება სასარგებლო წიაღისეულების ძიების საქმეში. ერატიკული ლოდები მიეკუთვნება ძველი გამყინვარების რელიეფის ფორმებს. გამოხატულია საქართველოშიც, განსაკუთრებით ხევსურეთში, ლეჩხუმსა და აფხაზეთში. აღსანიშნავია: როშკის ლოდი, საკენის ლოდი, ზემო ერმანის ლოდი და სხვა. დაახლოებით 10,000 წლის წინ ერატიკული ქანები დიდი წყალდიდობის მოწმედ ითვლებოდა, ლეგენდარული წყალდიდობების მსგავსად, რომელიც მთელი მსოფლიო მასშტაბით აღწერილია არაერთი უძველესი ცივილიზაციის ტექსტში. ძველი ლეგენდები ეპიკური წყალდიდობების შესახებ მომდინარეობს მრავალი კულტურიდან, მესოამერიკიდან, შუმერიდან, ძველი ებრაელებიდან და ინდის ცივილიზაციებიდან. XIX საუკუნეში მეცნიერები ერატიკულ ქანებს მიიჩნევდნენ უკანასკნელი გამყინვარების მაქსიმუმის დამამტკიცებელ ფაქტად. გეოლოგების თანახმად, ღვარცოფმა ან ქვათაცვენამ ლოდები გადაზიდა მყინვარული საფრის თავზე. მყინვარები აგრძელებდნენ სვლას და ლოდების გადაადგილებას. როდესაც ყინული გადნა, ერატიკული ლოდები დარჩნენ ამჟამინდელ პოზიციაზე. რესურსები ინტერნეტში[რედაქტირება] - ერატიკული ლოდები – ენციკლოპედია ბრიტანიკა (ინგლისური) - ერატიკული ლოდები – დიდი საბჭოთა ენციკლოპედია (რუსული) ლიტერატურა[რედაქტირება] - Гляциологический словарь. Ред. В. М. Котляков., Л., Гидрометеоиздат, 1984.


საჯარო დაწესებულება: ქალაქ რუსთავის მერია გურჯაანის გამგეობა ქალაქ მცხეთის მერია


ტრანსპორტის „მწვანე“ რევოლუცია დაიწყო. თანამედროვე ელემენტებზე მომუშავე მანქანები სწრაფად იყიდება და ჩნდება ნულოვანი გამონაბოლქვის მქონე თვითმფრინავები. National Geographic Magazineსაქართველო ყველაფერი მოზღვავებული ოპტიმიზმით დაიწყო: 2021 – იმედისა და ვაქცინების წელი. შემდეგ გამოჩნდა კონფლიქტები და ვირუსის ახალი ტალღა, კლიმატის კრიზისიც ყოველდღიურად გვახსენებს თავს. როგორც ჩანს, ესაა წელი, როდესაც უნდა... ბატარეებზე მომუშავე პატარა თვითმფრინავები წინ მოიწევენ, მაგრამ ნულოვანი ემისიის მქონე დიდ ავიალაინერთა აგება ურთულეს ამოცანად რჩება. მექსიკის უზარმაზარი კარსტული ძაბრი ფრინველის ერთი სახეობის თავშესაფარია, რომელსაც ბრაკონიერები და გაუტყეურება უქმნიან საფრთხეს. რედაქტორის სვეტი მსოფლიო გამონაბოლქვის თითქმის მეოთხედი სატრანსპორტო საშუალებებზე მოდის. კლიმატის ცვლილებების სამთვრობათაშორისო ექსპერტთა ჯგუფის თქმით, 2050 წლისთვის ნახშირორჟანგის ემისიის ნულამდე დაყვანა არის საჭირო, თუმცა ეს გაცილებით ადრეც სასურველი იქნებოდა.ვრცლად გამოწერა საოცარი სერენგეტი აქაური ყოველდღიურობა მდიდარ ტრადიციებსა და რესურსების მოპოვების სირთულეებზეა აგებული. ამ უხვსა და ამავდროულად მწირ მიწაზე მორიგი ულუფის მოპოვება უმთავრესი ამოცანაა. ჩარლი ჰამილტონ ჯეიმსი არაერთხელ შესწრებია გნუების მიგრაციას სერენგეტიში, თუმცა იდეალური კადრის დასაჭერად ძალიან ბევრი იწვალა. „სერენგეტის ეკოსისტემის გაშუქების დროს ერთი კადრია, რომელიც აუცილებლად უნდა გადაიღო: გნუების მიერ მდინარე მარას გადალახვა“, – ამბობს ჰამილტონ ჯეიმსი. ასევე წაიკითხეთ ჟურნალისრული არქივი გამოწერა ჟურნალისრული არქივი გამოწერა ჟურნალისრული არქივი გამოწერა


text: გენეალოგია — დამხმარე საისტორიო დისციპლინა, რომელიც შეისწავლის საგვარეულოთა ისტორიას და ცალკეული პირების, ოჯახების წარმომავლობას და ნათესაურ კავშირებს. იგი მჭიდროდ არის დაკავშირებული სხვა, დამხმარე ისტორიულ დარგებთან, კერძოდ, ჰერალდიკასთან, ეპიგრაფიკასთან, ქრონოლოგიასთან, სფრაგისტიკასთან და ა.შ. მეფეების, მმართველების, მითური გმირების საგვარეულო ნუსხები ჯერ კიდევ ძველ დროში არსებობდა, მაგრამ განსაკუთრებული მნიშვნელობა გენეალოგიამ შეიძინა შუა საუკუნეებში, როდესაც წოდებათა პრივილეგიები ყალიბდებოდა. XV საუკუნიდან გაჩნდა საგანგებო გენეალოგიური ცნობარები (გენეალოგიური ხის ან ნუსხის სახით), რომელშიც შეტანილი იყვნენ გვარის ყველა ძირითადი და გვერდითი შტოს წარმომადგენლები, აღნიშნული იყო მათი საქორწინო კავშირები. პირველი ქართული ორიგინალური თხზულება, სადაც საგვარეულო ნუსხაა მოცემული, არის სუმბატ დავითის ძის (XIX ს.) ნაშრომი „ცხოვრება და უწყება ბაგრატონიანთა“. XIX საუკუნის დასაწყისში იოანე ბატონიშვილმა შეადგინა ვრცელი გენეალოგიური ნაშრომი ქართლ-კახეთის სამეფოს 62 სათავადო და 200-ზე მეტი სააზნაურო სახლის შესახებ. XIX საუკუნის დასაწყისში, როდესაც მეფის მთავრობამ შემოიღო საქართველოს არისტოკრატიულ საგვარეულოთათვის სათავადო და სააზნაურო ხარისხის დამტკიცება, ცალკეულმა საგვარეულოებმა გენეალოგიური ნუსხები შეადგინეს და სხვა საბუთებთან ერთად შეიტანეს დასამტკიცებლად მთავრობის ორგანოებში. ისტორია XV-XVI საუკუნეებში დასავლეთ ევროპასა და რუსეთში გაჩნდა საგანგებო გენეალოგიური ცნობარები (იმპერატორების, მეფეების, მთავრების, თავადებისა და ა.შ.), რომლებშიც განთავსებული იყო საგვარეულოს ყველა შტოს წარმომადგენლები. ამ ცნობარებში აღნიშნული იყო მათი დაბადების, გარდაცვალების, მეფობის, შეუღლების თარიღები და დინასტიური კავშირები. თავდაპირველად ამ ცნობარების მიზანი იყო ამა თუ იმ დინასტიის ან საგვარეულოს სიძველისა და წარჩინებულობის დასაბუთება. XVII-XVIII საუკუნეებში გენეალოგია ჩამოყალიბდა როგორც დამხმარე ისტორიული დისციპლინა. იგი მკვლევრებს საგვარეულოს ნათესაური კავშირების დადგენაში ეხმარება. პირველი გენეალოგიური ცნობარები შეიქმნა რუსეთში XV საუკუნეში. 1682 წელს რუსეთშივე ჩამოყალიბდა სახელმწიფო საგვარეულო საქმეთა პალატა, რომელმაც 1700 წლამდე იარსება. ამ დროს შეიქმნა ე.წ. „ხავერდოვანი წიგნი“ („Бархатная книга“), რომელშიც რუსეთის წარჩინებული გვარების ნუსხებია მოყვანილი. „ხავერდოვან წიგნში“ მოყვანილია, ასევე, ცნობები ქართული სამეფო დინასტიის - ბაგრატიონთა შესახებ. საქართველოში პირველი ორიგინალური თხზულება, რომელშიც გენეალოგიური ხასიათის ცნობები არის მოყვანილი, XI საუკუნეში შეიქმნა. ეს არის ქართული სამეფო სახლის მემატიანე - სუმბატ დავითის ძის თხზულება - „ცხოვრება და უწყება ბაგრატონიანთა“. XIV-XVIII საუკუნეებში საქართველოს ცალკეულ ფეოდალურ მთავართა და ერისთავთა სახლებს ჩვევად ჰქონდათ საკუთარი საგვარეულო მატიანეების შედგენა. ასეთია, მაგალითად, „ქსნის ერისთავთა ქრონიკა“, (XIV ს.), ან სამცხის ათაბაგების - „მესხური დავითნის ქრონიკა“ (XVI ს.). ასევე, არსებობდა სხვა საგვარეულო ქრონიკები და მატიანეები, რომლებიც მრავალრიცხოვან მასალას შეიცავენ ამა თუ იმ წარჩინებულთა გვარების გენეალოგიის შესახებ. საქართველოში ბაგრატიონთა დინასტიის გენეალოგიის შედგენის პირველი მცდელობა ეკუთვნის ვახტანგ VI-ს, ჯანიშინობის პერიოდში, კერძოდ 1703-1712 წლებში. აღნიშნული „გენეალოგიური ხე“, რომელიც 1945 წელს მკვლევარმა თორნიკე ჭყონიამ აღმოაჩინა, ადამიდან იწყება და ვახტანგ VI-ის შვილებით სრულდება. საქართველოში გენეალოგიური საკითხების მეცნიერულ შესწავლას საფუძველი ჩაუყარეს აკადემიკოსებმა: მარი ბროსემ, ექვთიმე თაყაიშვილმა, ივანე ჯავახიშვილმა და სარგის კაკაბაძემ. XIX-XX საუკუნეებში ამ საკითხებს მეცნიერული ნაშრომები მიუძღვნეს მკვლევრებმა - თედო ჟორდანიამ, ნიკო ბერძენიშვილმა, ელენე მეტრეველმა, ჯუმბერ ოდიშელმა, მიხეილ ქავთარიამ, მზია სურგულაძემ, დავით ნინიძემ, იოსებ ბიჭიკაშვილმა და სხვა მეცნიერებმა. ლიტერატურა Adams, Suzanne Russo. Finding Your Italian Ancestors: A Beginner's Guide. Provo, UT: Ancestry, 2008. Ching, Frank. Ancestors: 900 Years in the Life of a Chinese Family. (1988). Chorzempa, Rosemary A. Polish roots = Korzenie polskie. Baltimore, MD: Genealogical Publishing Co., 1993. Christian, Peter. The Genealogist's Internet. 4th ed. Kew, England: National Archives, 2009. ISBN 978-1-905615-39-1 Durie, Bruce. Scottish Genealogy. Stroud, England: History Press, 2009. Eales, Anne Bruner & Robert M. Kvasnicka, eds. Guide to Genealogical Research in the National Archives of the United States. Washington, DC: National Archives, 2000. Greenwood, Val. D. The Researcher's Guide to American Genealogy. 3rd ed. Baltimore: Genealogical Publishing Co., 2000. Grenham, John. Tracing Your Irish Ancestors. 3rd ed. Baltimore: Genealogical Publishing Co., 2006. ისტორიის დამხმარე დისციპლინები


text: არქტიკის ტერიტორიებისთვის ბრძოლა გრძელდება. კანადა არ აპირებს ბურთი და მოედანი დაუთმოს რუსეთს, რომელმაც 2 აგვისტოს ჩრდილოეთის ყინულოვანი ოკეანის ფსკერზე, საგანგებო ექსპედიციის წარმატების ნიშნად, საკუთარი დროშა აღმართა. ეს სწორედ ის ტერიტორიაა, რომელსაც რუსეთი და კანადა ერთმანეთს ეცილებიან და სადაც სპეციალისტებს ნავთობის, გაზისა და სხვა ბუნებრივი რესურსების მარაგი ეგულებათ. რას აპირებს ოტავა? რას უკავშირდება კანადის პრემიერ-მინისტრის ვიზიტი ქვეყნის უკიდურეს ჩრდილოეთ ნაწილში? კანადის პრემიერ-მინისტრის სტეფან ჰარპერის 3-დღიანი ვიზიტი ქვეყნის უკიდურეს ჩრდილოეთში ერთი კვირის შემდეგ დაიწყო იმ დროიდან, რაც რუსეთის ექსპედიციის მონაწილეებმა ჩრდილოეთის ყინულოვანი ოკეანის ფსკერზე აღმართული ტიტანის უჟანგავი დროშა დატოვეს. რუსეთის საგარეო საქმეთა მინისტრის სერგეი ლავროვის განცხადებით, ექსპედიციის მთავარ მიზანს სამეცნიერო კვლევა წარმოადგენდა: (ლავროვის ხმა) "ამ ექსპედიციის მიზანი რუსეთის რაიმე უფლებების დამკვიდრება კი არ არის, არამედ იმის დამტკიცებაა, რომ ჩვენი კონტინენტური შელფი ჩრდოლოეთის პოლუსამდეა გადაჭიმული. ამისათვის კონკრეტული სამეცნიერო მეთოდები არსებობს. ვფიქრობ, რომ ექსპედიცია, რომლის დროსაც ჩრდილოეთის ყინულოვანი ოკეანის ფსკერზე ბატისკაფი ჩაეშვა, მოგვცემს დამატებით მტკიცებულებებს იმისთვის, რისი მიღწევაც გვინდა." ის, რისი მიღწევაც რუსეთს სურს, საიდუმლო არ არის. მოსკოვი ცდილობს ჩრდილოეთის ყინულოვანი ოკეანის დამატებითი ტერიტორია დაიკავოს. ლომონოსოვის ქედთან დაკავშირებით რუსეთმა პრეტენზია პირველად 2001 წელს გამოთქვა, თუმცა იმხანად ქვეყანამ სრული სამეცნიერო კვლევის წარმოდგენა ვერ მოახერხა. არადა, საერთაშორისო კანონმდებლობის მიხედვით, იმისათვის, რომ რომელიმე ქვეყანამ დამატებითი ტერიტორიის კონტროლის უფლება მოიპოვოს, საფუძვლიანად უნდა შეისწავლოს ეს ტერიტორია და, კონვენციის მოთხოვნათა შესაბამისად, სამეცნიერო კვლევების პაკეტი უნდა წარმოადგინოს. საზღვაო კანონმდებლობასთან დაკავშირებული გაეროს კონვენციის მიხედვით, ჩრდილოეთის ყინულოვანი ოკეანის ნეიტრალური ტერიტორიის თანაბარ წილს, 200-200 მილს, აკონტროლებს 5 ქვეყანა: რუსეთი, კანადა, ნორვეგია, დანია და ამერიკის შეერთებული შტატები. სწორედ იმ ტერიტორიაზე, რომლის დაქვემდებარებასაც ამჟამად რუსეთი ცდილობს, ისტორიული უფლებების მოპოვებას დიდი ხანია ცდილობს კანადაც. ქვეყნის საგარეო საქმეთა მინისტრმა პიტერ მაკკეიმ, ოკეანის ფსკერზე რუსეთის დროშის აღმართვასთან დაკავშირებით, რამდენიმე საუკუნის წინათ მიღებული წესები გაიხსენა და თქვა, რომ ახლა მე-14 ან მე-15 საუკუნე არ არის და რომ არ შეიძლება იარო მსოფლიოში და, სადაც მოგინდება, შენი დროშები იქ დაარჭო. მაკკეიმ კანადის ინტერესები მკაფიოდ და კატეგორიულად ჩამოაყალიბა: (მაკკეის ხმა) "არქტიკაში კანადის საკუთრებას კითხვის ნიშანი არ უკავშირდება. ჩვენ ეს უკვე საფუძვლიანად გავარკვიეთ და დიდი ხნის წინათ დავადგინეთ, რომ ეს კანადის წყლებია... ეს კანადის ქონებაა." სწორედ საკუთრების უფლების ხაზგასმას და დამატებით ტერიტორიაზე გამოთქმული პრეტენზიის გაძლიერებას ისახავს მიზნად კანადის პრემიერ-მინისტრის სტეფან ჰარპერის ვიზიტი ქვეყნის უკიდურეს ჩრდილოეთში. აქვე ვიტყვი, რომ ოტავა პრეტენზიას გამოთქვამს არქტიკის დაახლოებით 1,2 მილიონ კვადრატულ კილომეტრზე და თანაც ისე, რომ დახვეწილი დიპლომატიური ხერხების გამოყენებას არ აპირებს. ოტავას პირდაპირი და საკმაოდ აგრესიული სამოქმედო გეგმა აქვს. მოელიან, რომ კანადის პრემიერ-მინისტრი, 3-დღიანი მოგზაურობის ფარგლებში, გააკეთებს განცხადებას არქტიკაში პირველი წყალღრმა პორტის აშენების თაობაზე. მანამდე გაკეთდა განცხადება საპატრულო ყინულმჭრელი გემების აშენების თაობაზე, რომელთა საერთო ღირებულება დაახლოებით 7 მილიარდ დოლარს გაუტოლდება. ერთი სიტყვით, არქტიკაში დამატებითი ტერიტორიებისთვის ბრძოლა გრძელდება. იმის გამო, რომ გაეროს კონვენციას რატიფიკაცია უფრო ადრე გაუკეთა, რუსეთს პრეტენზიის წარდგენის ვადა 2009 წლამდე აქვს. ხოლო კანადის ვადა 2013 წელს ამოიწურება.


text: რუსეთ-საქართველოს ომის შედეგებზე ოქტომბერში მიღებული რეზოლუციის შესრულების მდგომარეობის შესაფასებლად მოსკოვს ეწვია ევროსაბჭოს საპარლამენტო ასამბლეის დელეგაცია. დელეგაციას ხელმძღვანელობს ევროსაბჭოს საპარლამენტო ასამბლეის თავმჯდომარე ლუის მარია დე პუჩი. ანალოგიური მისიით იგი, სპეციალურ ჯგუფთან ერთად, ოქტომბრის მიწურულს საქართველოს სტუმრობდა. ამ ორი ვიზიტის შედეგები შეჯამდება 28 იანვარს სტრასბურგში, ევროსაბჭოს საპარლამენტო ასამბლეის ზამთრის სესიაზე. ევროსაბჭოს 1633-ე რეზოლუციის შესრულების მდგომარეობა საპარლამენტო ასამბლეის ზამთრის სესიის ერთ–ერთი მთავარი საკითხი იქნება, ღაზის სექტორში შექმნილ ვითარებასა თუ გლობალური ფინანსური კრიზისის გარემოებებზე მსჯელობასთან ერთად, - წაიკითხავთ ევროსაბჭოს საპარლამენტო ასამბლეის პრესსამსახურის მიერ გავრცელებულ ინფორმაციაში. რეზოლუცია ნომერი 1633 რუსეთსა და საქართველოს შორის ომის შედეგებზე ევროსაბჭოს საპარლამენტო ასამბლეის საშემოდგომო სესიაზე 47 ქვეყნის დელეგატებმა 2 ოქტომბერს მიიღეს. დოკუმენტში აღნიშნულია, რომ ადამიანის უფლებათა და ჰუმანიტარული სამართლის დარღვევისათვის პასუხისმგებლობა ეკისრება როგორც რუსულ, ისე ქართულ მხარეს. კერძოდ, საქართველოს მხრიდან ადგილი ჰქონდა „ძალის არაპროპორციულ გამოყენებას“, თუმცა რუსეთის კონტრშეტევაც „ზუსტად ასევე არ შეესაბამებოდა პროპორციულობის პრინციპებს.“ რეზოლუცია მოუწოდებს რუსეთს გააუქმოს აფხაზეთისა და სამხრეთ ოსეთის დამოუკიდებლობის აღიარება და ნება დართოს ევროკავშირისა და ეუთოს მეთვალყურეებს შევიდნენ ამ ტერიტორიებზე. რეზოლუციაში პირდაპირაა ნათქვამი, რომ სამხრეთ ოსეთის ქართულ სოფლებსა და ეგრეთ წოდებულ ბუფერულ ზონებში ეთნიკური ნიშნით ქართველების დევნის დადასტურებული ფაქტებია აღრიცხული. რეზოლუციის შესრულების მდგომარეობა, როგორც უკვე აღვნიშნეთ, ევროსაბჭოს საპარლამენტო ასამბლეის მსჯელობის საგანი ერთ კვირაში გახდება. მანამდე კი, 19 იანვარს, მოსკოვში ევროსაბჭოს მონიტორებთან საუბარში რუსი ჩინოვნიკები უხვად გამოთქვამდნენ პრეტენზიებს ქართული მხარის მისამართით. რუსეთის სახელმწიფო სათათბიროს თავმჯდომარემ, ბორის გრიზლოვმა, მაგალითად, ევროსაბჭოს საპარლამენტო ასამბლეის თავმჯდომარესთან შეხვედრაზე აღნიშნა, რომ აფხაზეთისა და სამხრეთ ოსეთის მიმდებარე ტერიტორიებზე ინციდენტების სიმრავლეს ეგრეთ წოდებული ადმინისტრაციული საზღვრების გასწვრივ ქართული ძალოვნების ყოფნა განაპირობებს. გრიზლოვმა ევროპის საბჭოს დელეგაციასთან შეხვედრაზე ასევე გამოთქვა პრეტენზიები სამხრეთ ოსეთისათვის გაზის მიწოდების შეწყვეტისა და რუსული სატელევიზიო არხების დაბლოკვის გამო. კომენტარისთვის საქართველოს სახელმწიფო მინისტრს რეინტეგრაციის საკითხებში თემურ იაკობაშვილს მივმართეთ. მისი თქმით, გრიზლოვს, როგორც ჩანს, დაავიწყდა, რომ არის ოკუპანტი ქვეყნის წარმომადგენელი და იმ სახელმწიფოს მაღალჩინოსანი, რომელმაც ნახევარი ევროპა გაყინა. თემურ იაკობაშვილისთვის გაუგებარია ასევე ქართული მხარის დადანაშაულება ეგრეთ წოდებულ ადმინისტრაციულ საზღვრებზე ქართველივე პოლიციელების მკვლელობაში: [თემურ იაკობაშვილის ხმა] “რაც შეეხება რუსულ ტელეარხებს,რუსული ტელეარხები არაფერი დაბლოკილი არ არის. რუსული ტელეარხები საქართველოს ტელესივრცეში არსებობს. რამოდენიმე ტელეარხი, ასე ვთქვათ, უფრო გებელსური ტიპის ტელეარხები, როგორებიცაა ნტვ, ერტეერი და ოერტე, რამოდენიმე კაბელზე არ გადის. ეს არის და ეს. დანარჩენი არაფერი დაბლოკილი საქართველოში არ არის. ვისაც აქვს სურვილი, ყიდულობს ანტენას და უყურებს; ვისაც აქვს სურვილი, ზოგიერთ კაბელზე ეს ყველაფერი გადის, ზოგიერთ კაბელზე ამ კაბელის დირექციას აქვს თავისი მოსაზრება.“ (სტილი დაცულია) ასეთია რეინტეგრაციის საკითხებში საქართველოს სახელმწიფო მინისტრის თემურ იაკობაშვილის მოსაზრება ევროპელ მონიტორებთან რუსეთის სახელმწიფო სათათბიროს სპიკერის ბორის გრიზლოვის განცხადებების შესახებ. აქვე შევნიშნავთ, რომ ევროსაბჭოს საპარლამენტო ასამბლეის საპრეზიდენტო კომიტეტის წევრებმა ოქტომბერში განხორციელებული ვიზიტის დროს საქართველოს მხარის მიერ რეზოლუციის შესრულების მდგომარეობა დადებითად შეაფასეს. რაც შეეხება რუსეთს, რუსეთმა ევროსაბჭოს ოქტომბრის რეზოლუციის არც ერთი პუნქტი არ შეასრულა. შესაბამისად, ზამთრის სესიაზე მკაცრად უნდა დადგეს ევროსაბჭოში მისი უფლებამოსილების შეჩერების საკითხი. ასეთია საქართველოს პარლამენტის ევროპასთან ინტეგრაციის კომიტეტის თავმჯდომარის დავით დარჩიაშვილის მოსაზრება: [დავით დარჩიაშვილის ხმა] “ორი რამ შეუძლია საბჭოს მიიღოს: ან გარიცხოს ქვეყანა, ან შეუჩეროს ხმის უფლება. ჩვენ, რა თქმა უნდა, ამას მოვითხოვთ, გამომდინარე წმინდა ლოგიკიდან. იმ წინა რეზოლუციაში იყო ბევრი მოთხოვნა, სამი იყო ყველაზე მნიშვნელოვანი. ეს არის მუშაობა საერთაშორისო სამშვიდობო ძალების შესაქმნელად, რუსეთის მიერ შესრულება 12 აგვისტოს შეთანხმებისა და, მესამე, რუსეთის მიერ უარის თქმა ამ რეგიონების დამოუკიდებლობის აღიარებაზე. არც ერთი ეს არაფერი არ გაკეთებულა.“ (სტილი დაცულია) დავით დარჩიაშვილი ფიქრობს, რომ რუსეთის მიერ ევროსაბჭოს რეკომენდაციების შეუსრულებლობაზე რეაგირება ევროპის საბჭოს პრესტიჟის საკითხი ხდება. მისთვის ჯერჯერობით ძნელია იმის განსაზღვრა, როგორ ჩამოყალიბდება ახალი რეზოლუციის სარეკომენდაციო ნაწილი და რამდენად მკაცრი იქნება რუსეთში მყოფი ევროსაბჭოს მონიტორინგის დელეგაციის დასკვნა. ევროსაბჭოს საპარლამენტო ასამბლეის ზამთრის სესიაზე რუსეთ–საქართველოს ომის შედეგებზე ორი რეზოლუციის პროექტის განხილვა იგეგმება: ოქტომბრის რეზოლუციის შესრულება–არშესრულების გარდა, დელეგატები იმსჯელებენ ასევე ევროსაბჭოს მიგრაციის კომიტეტის მიერ მომზადებულ დასკვნაზე რუსეთ–საქართველოს ომის ჰუმანიტარული შედეგების შესახებ.


text: "მხოლოდ ის მახსოვს, მიწაზე ვიწექი და ვიძახდი, წელი მტკივა-მეთქი..." - გზაპრესი 2021-06-09 00:00:00+04:00 ლალი მენაღარიშვილი 18 წლის იყო, როდესაც ავტოავარიაში მოყვა და იმ დღიდან მისი ცხოვრება ძირფესვიანად შეიცვალა. 10 წელია, ეტლით მოსარგებლეა, თუმცა ეს ხელს არ უშლის იყოს აქტიური, მებრძოლი და სხვებისთვის იქცეს მაგალითად, როგორ არ უნდა დანებდე ბედისწერას. - ქობულეთის სოფელ მუხაესტატეში ვცხოვრობ მშობლებთან და ძმასთან ერთად. აქ დავიბადე და გავიზარდე. ბავშვობაში ძალიან მხიარული, მოუსვენარი და აქტიური ბავშვი ვიყავი, ერთ ადგილას გაჩერება მიჭირდა, ახტაჯანას მეძახდნენ. ალბათ ამ ხასიათმა განაპირობა, რომ მებრძოლი ვარ, არასდროს ვიხევ უკან და ყოველთვის ვფიქრობ, რომ უფრო მეტს შევძლებ და მივაღწევ. დღეს ხომ ეტლით მოსარგებლე ვარ, მაგრამ ერთ ადგილას მაინც ვერ ვისვენებ. ვცდილობ, დიდი დრო გავატარო გარეთ, მეგობრებთან ერთად, მქონდეს სამსახური. ეტლი ამაში ხელს ვერ მიშლის... - რა მოხდა 10 წლის წინ? - 2010 წელს დავამთავრე სკოლა და მალევე მოვყევი ავარიაში. ქობულეთიდან მომავლები ხეს შევეჯახეთ. საჭესთან ბიძაჩემი იჯდა, მანქანაში ბიცოლა და ჩემი ძმა. მათ უმნიშვნელო დაზიანებები მიიღეს, მე კი ხერხემალი დამიზიანდა. ჩემი დიაგნოზია პოს-სპინალური ტრავმა. ქობულეთიდან რომ წამოვედით, მხოლოდ ის მომენტი მახსოვს, დანარჩენი აღარაფერი. დღემდე ვერ ვიხსენებ იმ კადრებს. ერთადერთი რაც მახსოვს, მიწაზე ვიწექი და ვიძახდი, წელი მტკივა-მეთქი. მეორე თუ მესამე დღეს გავიღვიძე საავადმყოფოში და ვიკითხე, სად ვიყავი, რატომ, რა მოხდა... საშინელ ტკივილს ვგრძნობდი და ერთი კვირა ძლიერ გამაყუჩებლებს მიკეთებდნენ. გონზე რომ მოვედი, ერთმა ექთანმა ჩაილაპარაკა, ეს საწყალი გოგო ინვალიდი დარჩაო. მაშინ ვერ მივხვდი, რას ნიშნავდა ინვალიდობა. რა დაავადებაა ინვალიდობა-მეთქი? - ვეკითხებოდი ჩემებს. დედაჩემმა პასუხი ვერ გამცა, ტირილი დაიწყო და მივხვდი, სერიოზულად იყო საქმე. მერე ჩემს ექიმს შევეკითხე და მისგან გავიგე, რომ გარკვეული დროის განმავლობაში ვერ გავივლიდი. ეტყობა, შევეცოდე და პირდაპირ მანაც არ მითხრა, ვეღარასდროს გაივლიო. პატარა ვიყავი და ვერ გავიაზრე, რაც ხდებოდა ჩემს თავს. მეგონა, რამდენიმე თვე ვიწვებოდი და მერე გავივლიდი, მაგრამ ოპერაციამდე ხელები რომ ამიხსნეს და ფეხზე წავივლე ხელი, ვერაფერი ვიგრძენი. ალბათ მართლა ვეღარ გავივლი-მეთქი, ვიფიქრე მაშინ. ამის მიუხედავად, სასოწარკვეთილებაში არ ჩავვარდნილვარ. ტირილით როგორ არ ვტიროდი, მაგრამ შევეცადე, ძალა მეპოვა ამ განსაცდელთან საბრძოლველად.... - ასეთ დროს ვინ აღმოჩნდა შენ გვერდით, ვინ დაგეხმარა ამ სირთულის დაძლევაში? - კლასელები, მეგობრები, რომლებიც ღამეებს მითენებდნენ და ყველაფერს აკეთებდნენ, რომ ჩემს ავადმყოფობაზე არ მეფიქრა. დღემდე ჩემ გვერდით არიან და მათი იმედი ყოველთვის მექნება. რა თქმა უნდა, დედაჩემი - რომ არა ის, ამდენს ვერ შევძლებდი. მაშინ დედა მივლიდა, ახლა უკვე დამოუკიდებლადაც შემიძლია თავის მოვლა. - როდესაც სკოლას ამთავრებ, უამრავი ოცნება და ნატვრა გაქვს, შენ რაზე ოცნებობდი? - სიმართლე გითხრათ, არც მახსოვს, მანამდე რა იყო, რაზე ვოცნებობდი, რა მიყვარდა, ვინ მინდოდა გამოვსულიყავი... წლების წინ პროგრამისტობა და საოფისე პროგრამები შევისწავლე. ვმუშაობდი ბათუმში, ჯერ კაფეში, შემდეგ კი ერთ-ერთ კომპანიაში, კვირაში 3 დღე მივდიოდი. ძალიან მიწყობდნენ ხელს, მაგრამ ერთწლიანი კონტრაქტი მქონდა და დასრულდა, თანაც იმ პერიოდში ჯანმრთელობასთან დაკავშირებით პრობლემებიც შემექმნა. ამჟამად არ ვმუშაობ, რეაბილიტაციას გავდივარ, რადგან ეს აუცილებელია, კუნთი რომ არ მოდუნდეს. პარალელურად ვეძებ სამსახურს. დიდი სიამოვნებით მივყვებოდი სპორტსაც, მაგრამ ქობულეთში არ გვაქვს დარბაზი, სადაც შშმ პირები შევძლებდით ვარჯიშს და საერთოდ, პრობლემას გვიქმნის არაადაპტირებული გარემო. პირველ რიგში, ბორდიურები უნდა იყოს ადაპტირებული, რომ დამოუკიდებლად შევძლოთ გადაადგილება, უნდა იყოს პანდუსები და დაწესებულებებში ადაპტირებული საპირფარეშოები. ესეც არის ერთ-ერთი მიზეზი იმისა, რომ ბევრი შშმ პირი საზოგადოებისგან გარიყულად გრძნობს თავს, ერიდება ხალხთან ურთიერთობას. ზოგს არ ჰყავს დამხმარე, ვინც გარეთ გამოიყვანს, ზოგს ელექტროეტლი არ აქვს. ყველაფერი მესმის, მაგრამ ეს არ ამართლებს იმას, რომ ადგე და სახლში ჩაიკეტო, უარი თქვა ადამიანებთან ურთიერთობაზე, საზოგადოებაში გამოჩენაზე, ქუჩაში გასვლაზე. სახლში გამოკეტილი რომ ხარ, ხომ უფრო მეტს ფიქრობ და დარდობ შენს მდგომარეობაზე? ამიტომ უნდა ირწმუნონ თავიანთი ძალისა და შესაძლებლობების, ადამიანებისგან გარიდებით ვერაფერს უშველიან. სჯობს, გარეთ გამოვიდნენ, გარეთ უფრო კარგი რამეები ხდება, ვიდრე შინ, ერთ ოთახში.... - როგორია შენი ერთი დღე? - მიყვარს მეგობრებთან ერთად ყოფნა, გასეირნება, კითხვა, მუსიკის მოსმენა, მაგრამ ცვალებადი ხასიათი მაქვს. ზოგჯერ წიგნის კითხვას რომ დავიწყებ და არ მომეწონება, მაშინვე თავს ვანებებ. საერთოდ, მხიარული ვარ და ვცდილობ, სხვებსაც გადავდო კარგი განწყობა. თუ დამიჯერებთ, არასდროს წამომცდენია საყვედური ბედისწერის მიმართ. ერთადერთი, როდესაც ტკივილი გაუსაძლისი ხდებოდა, მაშინ გამიფიქრებია მხოლოდ, რატომ-მეთქი?! საზღვარგარეთ გამოკვლევას, მკურნალობასა და რეაბილიტაციას ძალიან დიდი თანხა სჭირდება, ამიტომ არც ვეძებ ინფორმაციას ამის შესახებ. იმდენად მივეჩვიე ეტლს და იმდენად კომფორტულად ვგრძნობ თავს, რომ გავლაზე საერთოდ აღარ ვფიქრობ. მთავარია, გარემომ არ შემიზღუდოს გადაადგილება და კარგი ეტლი მქონდეს. მე ვსარგებლობ სპორტული ეტლით, რომელიც ძალიან ძვირი ღირს. სამწუხაროდ, სახელმწიფო ამას არ გვიფინანსებს. გამიმართლა, რომ კარგი მეგობრები მყავს, მათ იზრუნეს ჩემზე. რადგან ხერხემალში ფიქსატორი მაქვს ჩადგმული, მძიმე ეტლით სარგებლობისას ხერხემალი მტკივდება, სპორტული ეტლი კი მსუბუქია და კომფორტული. - ლალი, რა გასწავლა მომხდარმა? - ადამიანები უფრო კარგად გამაცნო, ბევრი მათგანის რეალური სახე უკეთ დავინახე, შეხედულებები შემეცვალა, უფრო მებრძოლი გავხდი; მასწავლა, რომ ხელი არასდროს არ უნდა ჩავიქნიო და წინ უნდა წავიდე, რადგან უკან არაფერი არ მრჩება....


“გაზში გადახდილი ჩვენი ევროებით აშენდა რუსეთის გაუმაძღრად მდიდარი სამეფო”- ინტერვიუ ევროსაბჭოს საპარლამენტო ასამბლეის პრეზიდენტთან - EnergyNews 05/05/2022\t14 Views „დასავლეთის ბევრი ქვეყანა დამოკიდებულია რუსულ ნავთობსა და გაზზე, და მათთვის ეს დილემად იქცა – ამ გაზის ონკანს ან ჩართულს ვტოვებთ და რუსეთისთვის ევროების გადახდას ვაგრძელებთ, ან ვკეტავთ და... გვცივა ზამთარში. პასუხი? მე ვიტყოდი, რომ დიახ, ზოგჯერ შეიძლება შეგცივდეს კიდეც. განსაკუთრებით, თუ ამას შეადარებ იმ ტანჯვას, რომლის გადატანაც დღეს უკრაინელ ხალხს უწევს. ყველამ რაღაც უნდა გავიღოთ”, – ეუბნება რადიო თავისუფლებას ევროსაბჭოს საპარლამენტო ასამბლეის პრეზიდენტი ტინი კოქსი ექსკლუზიურ ინტერვიუში. რადიო თავისუფლება: რუსეთის გაძევება ევროსაბჭოდან – როგორ ფიქრობთ, ეს უფრო ადრეც ხომ არ უნდა მომხდარიყო? მაგალითად, რამდენიმე წლის წინ, როდესაც რუსეთი, საბოლოოდ გარიცხვის ნაცვლად, უკანვე მიიღეთ? ტინი კოქსი: უკანასკნელი 26 წლის განმავლობაში რუსეთი ევროსაბჭოს სრულფასოვანი წევრი იყო. მოსაზრება, რომ რამდენიმე წლის წინ ისინი დროებით „გავრიცხეთ“, მცდარია. დიახ, მათ შეუჩერდათ ხმის მიცემის უფლება საპარლამენტო ასამბლეაში, მაგრამ ბატონი ლავროვი და მისი გუნდი უპრობლემოდ აკეთებდნენ თავიანთ საქმეს მინისტრთა კომიტეტში – ისინი ისევ იყვნენ ჩართულნი გადაწყვეტილებების მიღების პროცესში. ამიტომაც ვემხრობოდი ახალი მექანიზმის შემოღებას, რომელიც მსგავს სიტუაციას გამორიცხავდა. 2018 წელს მივიღეთ მსგავსი მექანიზმი და მახსოვს, რომ ჩვენი უკრაინელი მეგობრები გაიძახოდნენ: ოჰ, კოქსს უნდა, რუსები ევროსაბჭოში დააბრუნოს! მაგრამ მე უბრალოდ ვამბობდი, რომ ან უნდა იყო ევროსაბჭოში, ან არა. ევროსაბჭო კაფეტერია არ არის, რომ რუსეთმა გადაწყვიტოს, შევა თუ გამოვა. თუ ხარ, ხარ, თუ არა, არა! – ასე წერია ჩვენს სტატუტში. პირველად 70 წლის მანძილზე, ევროსაბჭოში გაჩნდა მექანიზმი, რომლის მეშვეობითაც წევრი ქვეყნის გარიცხვა შეგვეძლებოდა. ამ ახალი წესების დამსახურებაა, რომ როდესაც რუსეთმა უკანონო აგრესია წამოიწყო უკრაინის წინააღმდეგ, სულ რაღაც 3 დღე დაგვჭირდა მათი უფლებების შესაჩერებლად და 3 კვირა – საერთოდ გასარიცხად. რადიო თავისუფლება: თქვენ განაცხადეთ, რომ ერთი წევრი ქვეყნის მიერ მეორის დაპყრობის მცდელობა წითელი ხაზია ევროსაბჭოსთვის. ამ ლოგიკით გამოდის, რომ 2008 წელს ევროსაბჭოს შეეძლო – და მეტიც, ვალდებული იყო – მეტი გაეკეთებინა საქართველოსთვის, მაგრამ მომხდარზე თვალის დახუჭვა ამჯობინა. ტინი კოქსი: ვფიქრობ, 2008 წელს ცოტა სხვა მოცემულობასთან გვქონდა საქმე. განსხვავება კი შემდეგშია: 2008-ში, მიუხედავად იმისა, რომ აშკარა იყო – ყოველ შემთხვევაში, ჩემთვის – რომ რუსეთი ელოდებოდა შანსს სამხრეთ ოსეთში ომის დასაწყებად, ჩემი კარგი მეგობრის, ჰაიდი ტალიავინის ანგარიშმა ცხადყო, რომ ომი საქართველომ დაიწყო – შეცდომით მოუვიდათ ეს, ზედმეტი სიმამაცით თუ რითაც... ტინი კოქსი: არა, მაგრამ შეიძლება თქმა, რომ ეს იყო პრევენციული დარტყმა სააკაშვილის მხრიდან. როგორც კი ცხინვალის დაბომბვა დაიწყო, რუსებმა ჯარი როკის გვირაბს მოაყენეს, იმიტომ, რომ ამას ელოდებოდნენ. მაშინ რუსეთს გარკვეული „არგუმენტი“ ჰქონდა: „იქ მშვიდობისმყოფელები გვყავს, მათ ახლა ბომბავენ და ჩვენი ვალია, ისინი დავიცვათ“. ეს კარგი „ალიბი“ იყო და ასეთადვე დარჩებოდა, თავად რუსები რომ არ გამოცდენილიყვნენ სამხრეთ ოსეთს. მაგრამ, რა თქმა უნდა, რუსებმა თქვეს – ოჰ, თბილისშიც შევიდეთო და ტანკებით დაადგნენ გზას საქართველოს დედაქალაქისკენ. აქ უკვე შეერთებული შტატები ჩაერია საქმეში, მათ თქვეს: „ახლა გეყოფათ, ეს წითელი ხაზია, თუ გადაკვეთავთ, ეს კაზუს ბელის ტოლფასია“. და რუსებიც შეჩერდნენ, თუმცა მანამდე ბევრი რამის განადგურება მოასწრეს, თანაც სამხრეთი ოსეთი დამოუკიდებელ ქვეყნად გამოაცხადეს და ა.შ. ვფიქრობ, სააკაშვილის შემდეგ მოსულმა მთავრობამ ჩათვალა, რომ „ჩვენმა კარგმა მეგობარმა მიშამ“ არცთუ ისე ბრძნული რამ ჩაიდინა. ის აქ იყო, ევროსაბჭოში, და გვარწმუნებდა, რომ სამხრეთ ოსეთის დასაბრუნებლად სამხედრო ძალას არ გამოიყენებდა, მაგრამ გამოიყენა და ამით რუსებს მისცა სალაპარაკო. რა თქმა უნდა, ეს არ ამართლებს იმას, [რაც რუსებმა გააკეთეს]. ისე არ იყო, თითქოს მოსკოვიდან მოუწიათ ჯარის ჩამოყვანა სამხრეთ ოსეთში – იქვე იყვნენ და ელოდებოდნენ, რომ სააკაშვილი ამ შეცდომას დაუშვებდა... მოკლედ, იმის თქმა მინდა, რომ სრულ პარალელს ვერ გავავლებთ იმ რეაქციას შორის, რომელიც მაშინ ჰქონდა საერთაშორისო თანამეგობრობას და რა რეაქციასაც დღეს ვხედავთ. თანაც საქართველოში მხარეებმა შეძლეს შეთანხმებაზე მოლაპარაკება... ტინი კოქსი: რა თქმა უნდა, რა თქმა უნდა. მაგრამ ვნახეთ ომის დაწყება, ვნახეთ რუსეთის რეაქცია და შემდეგ ვნახეთ რუსების გადაჭარბებული რეაქცია. ეს იყო მოკლე, მაგრამ დამანგრეველი ომი, ის დასრულდა ხელშეკრულებით, რომელიც შეუსრულებელი რჩება, მაგრამ მაშინ საერთაშორისო საზოგადოებას არ უთქვამს: „ბოდიში, მაგრამ რუსეთი უნდა გავაგდოთ“. მე არ მივეკუთვნები იმ ადამიანთა რიცხვს, ვინც უკან იხედება და ამბობს „მაშინ სხვანაირად უნდა მოვქცეულიყავით“ – რაც ვქენით, ვქენით. ასე მაგალითად, 2014 წელს იყო მომენტი, როდესაც უნდა გვეთქვა: „ბოდიში, მაგრამ ეს უხეში დარღვევაა“. ასამბლეამ თქვა კიდეც ეს, მინისტრთა საბჭომაც თქვა – პრობლემა ის იყო, რომ მინისტრთა საბჭო, საქმის ნაცვლად, მხოლოდ სიტყვებით დაკმაყოფილდა. ტინი კოქსი: არ ვიცი, ვერ გეტყვით. პრობლემა ისაა, რომ რუსეთი უზარმაზარი ქვეყანაა, რეალურად გადაწყვეტილებებზე გავლენის მოხდენა კი ადამიანთა უკიდურესად მცირერიცხოვან ჯგუფს შეუძლია. მე არ მჯერა, რომ რუსეთში ერთი კაცი წყვეტს ყველაფერს. გასაგებია და აშკარაა, რომ პრეზიდენტი ბევრს წყვეტს და მისი ხალხს ძალიან ეშინია, მაგრამ რუსეთში სხვა აქტორებიც არიან. რუსეთი არ არის დემოკრატია, იქ არაა კანონის უზენაესობა – რუსეთი არის ქვეყანა, სადაც მნიშვნელობა აქვს ძალას და ფულს. შესაბამისად, ხალხი, ვისაც ერთიც აქვს და მეორეც, გავლენას ახდენენ გადაწყვეტილების მიღების პროცესზე. ვხედავთ, რომ სანქციების გამო ოლიგარქებმა უზარმაზარი თანხები დაკარგეს. მათთვის კარგი ამბავი ისაა, რომ მაინც იმდენი დარჩათ, რამდენიც მე და თქვენ არც დაგვესიზმრება. ცუდი ამბავი კი ის, რომ ზოგმა მათგანმა ლამის ნახევარი ქონება დაკარგა და დარწმუნებული ვარ, ეს მძიმე ასატანია იმ ადამიანებისთვის, რომელთაც ფული უფრო ანაღვლებთ, ვიდრე ადამიანის უფლებები. ტინი კოქსი: იგივე, რაც ხრუშჩოვის შემთხვევაში მოხდა. რუსეთში იმ ხალხმა, ვისაც [პუტინის გარდა] სიტყვა ეთქმის, უნდა უთხრას მას: „კი, რუსეთის ფედერაციის პრეზიდენტი ხარ, მაგრამ ამიერიდან საქმეს ჩვენ მივხედავთ“. სწორედ ეს დაემართა ხრუშჩოვს – ის სრულიადაც არ ელოდა, რომ „დაჩაზე“ მიაკითხავდნენ და ეტყოდნენ: „ნიკიტა, მორჩა“. ტინი კოქსი: სწორედ ასეა. ისინი ერთმანეთს ერთგულობენ. რაც არ გამორიცხავს იმას, რომ სიტუაცია შეიცვლება, მაგრამ ვერ ვიტყვით, როდის მოხდება ეს. ამ ერთმანეთის ერთგულებამ შეიძლება თვეები, წლები გასტანოს. ამ ეტაპზე უფრო მნიშვნელოვან ფაქტორად ის მეჩვენება, რომ რუსეთს მეგობრები აღარ შემორჩა. ვენესუელა, ნიკარაგუა, ერითრეა და „ის დიადი კაცი“ ჩრდილოეთ კორეიდან – აი, რუსეთის „საახლობლო“ დღეს. რა თქმა უნდა, არიან უფრო დიდი აქტორებიც, რომლებიც თავს იკავებენ ხმის მიცემისგან [რუსეთის წინააღმდეგ], მაგრამ არც იმათგან გვესმის „მხარს ვუჭერთ რუსეთის პრეზიდენტს“, რაც ძალიან გამაწბილებელი უნდა იყოს პუტინისთვის. ძალიან მნიშვნელოვანია [რუსეთზე] საერთაშორისო ზეწოლის შენარჩუნება. როგორც იქნა, გვაქვს ისეთი სანქციები, რომლებიც მართლა მტკივნეულია რუსეთისთვის. მანამდე, წლების განმავლობაში, სანქციები გვქონდა, მაგრამ რაღაც არ მახსოვს, რომ ოლიგარქები და რუსეთი ამის გამო გაღარიბებულიყვნენ. დასავლეთის ბევრი ქვეყანა დამოკიდებულია რუსულ ნავთობსა და გაზზე, და მათთვის ეს დილემად იქცა – ამ გაზის ონკანს ან ჩართულს ვტოვებთ და რუსეთისთვის ევროების გადახდას ვაგრძელებთ, ან ვკეტავთ და... გვცივა ზამთარში. პასუხი? მე ვიტყოდი, რომ დიახ, ზოგჯერ შეიძლება შეგცივდეს კიდეც. განსაკუთრებით, თუ ამას შეადარებ იმ ტანჯვას, რომლის გადატანაც დღეს უკრაინელ ხალხს უწევს. ყველამ რაღაც უნდა გავიღოთ. დანახარჯების და ძალისხმევის გარეშე უკრაინის გადარჩენა და დაცვა არ გამოვა. ამას უნდა გავუმკლავდეთ, ისე ვერ მოვიქცევით, თითქოს არაფერი მომხდარა – სრულმასშტაბიანი ომი გვაქვს ევროპის ტერიტორიაზე. ისტორია გვასწავლის, რომ თუ ევროპაში ომი იწყება, არავინ იცის, როგორ დამთავრდება ის. არავინ უწყის, რას უნდა ველოდოთ – ვინ იცის, აქვს კი საერთოდ პუტინს რაიმე გეგმა? რუსეთის დუმამ არ იცის – მათი ერთადერთი დანიშნულებაა, პუტინს ტაში დაუკრან. ჰოდა უკრავენ ამ ტაშს, და კითხვებს არ სვამენ. ყველა სხვა პარლამენტში, ერთი ადამიანი მაინც გამოჩნდებოდა, ვინც იკითხავდა: რატომ ვაკეთებთ ამას? ის, რომ ასეთ ადამიანს ვერ ვხედავთ, ნიშნავს, რომ რუსეთის დუმა ამ ყველაფერში მხოლოდ მაყურებლის როლს ასრულებს და სწორედ პუტინია ის, ვინც ომის დაწყება გადაწყვიტა. მაგრამ თავისი გეგმები არავისთვის გაუზიარებია. რაც შეეხება პუტინს – დღევანდელი კრემლისა და რუსეთის მოქმედი პრეზიდენტის მიმართ ნდობის დაბრუნება წარმოუდგენლად მეჩვენება. მან ზედმეტად ბევრი ხიდი ჩაანგრია ამისთვის, უკან დასაბრუნებელი გზა აღარ აქვს, მაგრამ სწორედ ეს ხდის მას ერთიორად სახიფათოს. #გაზი #ევროპა #რუსეთი\t2022-05-05


თავადაზნაურობა თავადაზნაურობა — ფეოდალურ საზოგადოებაში იურიდიულად გაფორმებული საერო მიწათმფლობელთა პრივილეგირებული (პრივილეგიები მემკვიდრეობით გადაეცემოდა) წოდება, რომელიც სასულიერო წოდებასთან ერთად ქმნიდა გაბატონებულ კლასს. თავადაზნაურობის ეკონომიკური და პოლიტიკური ძლიერების უშუალო წყ 1000 რო მიწაზე ფეოდალური საკუთრება იყო. თავადაზნაურობა უპირისპირდებოდა ძირითად ექსპლუატირებულ კლასს — გლეხობას, რომლის შრომის პროდუქტის დიდ ნაწილს იგი ითვისებდა ფეოდალური რენტის სახით. სხვა წოდებებისაგან თავადაზნაურობა გამოირჩეოდა თავისი მდგომარეობით, პრივილეგიებით, აღზრდით, ყოფა-ცხოვრებით, თავადაზნაურული საგანგებო მორალური კოდექსით, რომლის თანახმად თავადაზნაურობა აღიარებული იყო როგორც "დაბალი" წოდებების ყველა წარმომადგენლის ბატონი და მბრძანებელი. თავადაზნაურობა ჩაცმითა და ვარცხნილობითაც კი განსხვავდებოდა. სექციების სია საქართველო[რედაქტირება | წყაროს რედაქტირება] თავადაზნაურობა საქართველოში, ადრინდელ ფეოდალურ ზანაში ქართველ ფეოდალთა კლასი წარმოდგენილი იყო აზნაურობის სახით. 1000 ამავე ხანაში გაჩნდნენ დიდებული აზნაურები, რომლებიც დანარჩენ ჩვეულებრივ აზნაურებზე უფლებრივად და ეკონომიკურად მაღლა იდგნენ. დიდებულ აზნაურებს ვასალი აზნაურები ჰყავდათ. XV საუკუნეში დიდებული აზნაურები ცალკე ფენა თავადთა წოდების სახით ჩამოყალიბდა და შეიქმნა გაბატონებული კლასის ორი წოდებრივი კატეგორია: თავადთა და აზნაურთა წოდება. ნაწილი აზნაურებისა თავადთა დამოკიდებულებაში მოექცა. აზნაურები ჰყავდათ აგრეთვე მეფეს (სამეფო აზნაურები) და ეკლესიას (საეკლესიო აზნაურები). XIX საუკუნის I ნახევარში (საქართველოს რუსეთთან შეერთების შემდეგ) რუსეთის მთავრობამ რუსეთის ფეოდალურ-ბატონყმურ წყობილებასთან ქართული წყობილების სოციალური უნიფიკაციის მიზნით ჩაატარა მთელი რიგი ღონისძიებები, რომელთა შედეგად შეიქმნა ერთიანი კონსოლიდარებული თავად-აზნაურთა წოდება; 1803 წელს მთავარმმართებელ პ. ციციანოვის თაოსნობით თბილისში დაარსადა ქართველ თავად-აზნაურთა პირველი წოდებრივი ორგანიზაცია — თავადაზნაურობის დეპუტატთა საკრებულო სათანადო დებულებით. დეპუტატთა საკრებულო ირჩევდა სამაზრო და საგუბერნიო თავად-აზნაურთა წინამძღოლი (მარშალი) თავად-აზნაურთა წინამძღოლებს (მარშლებს). 1000 იგი მოწოდებული იყო დაეცვა ქართველ თავად-აზნაურთა კლასობრივი ინტერესები. ქართველ ფეოდალთა ეს წოდებრივი ორგანიზაცია მოწყობილი იყო რუსეთის გუბერნიების თავად-აზნაურთა ორგანიზაციების მსგავსად. რუსეთის მთავრობის შემდეგი ღონისძიება იყო ვასალურ-სენიორული დამოკიდებულების მოსპობა საქართველოში და რუს თავადაზნაურობასთან ქართველი თავადაზნაურობის უფლებრივი გათანაბრება. 1811 წელს კანონით საეკლესიო აზნაურები ჩამოაცილეს ეკლესიას, 1827 წელს ქართველი თავადაზნაურობა უფლებრივად გაუთანაბრდა რუსეთის თავადაზნაურობას, ამასთან, ცარიზმმა ქართველ თავადაზნაურობას მემკვიდრეობითი ფეოდალური თანამდებობები და საგადასახადო იმუნიტეტი მოუსპო, 1833 წელს კანონით სათავადო აზნაურები გაათავისუფლეს თავადებისადმი ვასალური დამოკიდებულებისაგან (იმერეთ-გურიის მიმართ ასეთი კანონი 1848 წელს გამოიცა), რის შედეგად ხდებოდა მათი სამამულო (ქონებრივი) გამიჯვნაც. მნიშვნელოვანი იყო აგრეთვე 1838 წლის კანონი, რომლითაც ქართლ-კახეთში სათავადაზნაურო დეპუტატთა საკრებულოში არჩევნებისას და თანამდებობის დაკავებისას უფლებრივი განსხვავება თავადებსა და მათ ყოფილ სათავადო აზნაურებს შორის მოისპო, მოხდა მათი უფლებრივი ნიველირება. ერთიანი უფლებების მქონე ქართველ თავად-აზნაურთა წოდებაში დამტკიცება ათეულ წლობით გაჭიანურდა. იგი დაიწყო 1809 წელს და დამთავრდა მხოლოდ 1850 წელს (ქართლ-კახეთსა და იმერეთ-გურიაში). 1851 წელს ქართველ თავად-აზნაურთა წოდებრივი ორგანიზაცია — სათავადაზნაურო დეპუტატთა საკრებულო - შეიქმნა დასავლეთ საქართველოშიც — ქუთაისში. ქართველ თავად-აზნაურთა კლასი მრავალრიცხ ff6 ვანი იყო. ქართველი თავადაზნაურობა იყო არა მარტო უფლებრივად (სოციალურად) გაბატონებული ფეოდალთა კლასი, რომელიც ექსპლუატაციას უწევდა მწარმოებელ კლასს — გლეხობას, არამედ იგი იყო აგრეთვე მიწის მონოპოლური მესაკუთრე. საქართველოში მიწა-წყლის მეტ ნაწილს თავადაზნაურობა და სამეფო ხაზინა (საქართველოს, შემდეგ რუსეთს) ფლობდა. ასე იყო არა მარტო ფეოდალიზმის პერიოდში, არამედ კაპიტალიზმის ხანაშიც. თავადაზნაურობა, როგორც კლასი, ლიკვიდირებულ იქნა მხოლოდ ოქტომბრის რევოლუციის შემდეგ. იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - აკოფაშვილი გ., ცვლილებები აზნაურთა ფენის მდგომარეობაში XIX საუკუნის პირველი ნახევ 1000 რის აღმოსავლეთ საქართველოში, «მასალები საქართველოსა და კავკასიის ისტორიისათვის», 1960, ნაკვ. 33; - ბერძენიშვილი ნ., საქართველო XIX საუკუნის პირველ მეოთხედში, მის წგნ.: საქართველოს ისტორიის საკითხები, წგნ. 2, თბ., 1965; - გოგოლაძე დ., საქართველოს სოციალურ-ეკონომიური განვითარება გვიანფეოდალურ ხანაში (საადგილმამულო ურთიერთობა). 1800-1864 წწ., თბ., 1971; - დუმბაძე მ., დასავლეთ საქართველო XIX საუკუნის პირველ ნახევარში, თბ., 1957; - კიკვიძე ა., საქართველოს ისტორია (XIX ს.), თბ., 1954; - საქართველოს ისტორიის ნარკვევები, ტ. 4, თბ., 1973; - ხანთაძე შ., სოციალური ბრძოლის ეპიზოდი გვიანფეოდალურ საქართველოში, «ს. ჯანაშიას სახ. საქართველოს სახელმწიფო მუზეუმის მოამბე», 1959, ტ. 20 B; - AHчaбaдзe З. E., Oчepkи эkoHoMичeckoй иcTopии Гpyзии пepBoй пoлoBиHы XИX Beka, Tб., 1966; - გოგოლაძე დ., ქსე, ტ. 4, გვ. 559-601, თბ., 1979 რესურსები ინტერნეტში[რედაქტირება | წყაროს რედაქტირება] - The German nobility - WW-Person - Paul Theroff's An Online Gotha - Genealogics, an extensive database of European nobles - Worldroots, a selection of art and genealogy of European nobility - RoyalArk- ruling houses in many non-European countries - The Russian Nobility Association in America - Italian dynastic genealogies


„კულტურული განზომილებები“ – ფსიქოლოგი გაგა ნიჟარაძე • აზროვნების აკადემია „კულტურული განზომილებები“ – ფსიქოლოგი გაგა ნიჟარაძე Posted on February 26, 2021 February 26, 2021 by azrovnebisakademia azrovnebisakademia ღირებულება ბევრია, მაგრამ მათი დაჯგუფება შესაძლებელია. ასეთ დაჯგუფებებს კულტურულ განზომილებებს უწოდებენ. სულ სამიდან ექვსამდეა, სხვადასხვა სისტემის მიხედვით. ერთ-ერთი განზომილება არის ინდივიდუალიზმი – კოლექტივიზმი. ინდივიდუალიზმი, ძირითადად, პროტესტანტული ტრადიციის ქვეყნებში ჭარბობს, სადაც საზოგადოების ერთეული არის ინდივიდი, პიროვნება და სადაც აქცენტი გამახვილებულია ადამიანის უფლებებზე – მიიჩნევა, რომ ადამიანი თავისთავად არის ღირებული და აქვს, უფლის ან ბუნების მიერ ბოძებული უფლებები, რომელთა დაცვა აუცილებელია. ასეთია ამერიკა, ბრიტანეთი, ავსტრალია, ჰოლანდია, სკანდინავიის ქვეყნები და ა.შ. კულტურათა მეორე დიდი ჯგუფი, რომელიც რაოდენობრივად ჭარბობს ინდივიდუალისტურებს, არის კოლექტივისტური კულტურები. აქ უფრო მნიშვნელოვანია არა ცალკეული ინდივიდი, არამედ ინდივიდთა ჯგუფი. ეს შეიძლება იყოს სამეზობლო, გაფართოებული ოჯახი თუ გვარი ზოგადად, ხალხი და სხვ. კოლექტივისტური კულტურები იყოფა ორ ნაწილად: დიდ ჯგუფებზე ორიენტირებულები, მაგალითად, რუსეთი ან ჩინეთი, და მცირე ჯგუფებზე ორენტირებულები, რომელთაც ჩვენც ვეკუთვნით. მაგალითად, რუსეთში ერთ-ერთი მთავარი ღირებულებაა თანასწორობა. იქ ტრანსპორტში შეიძლება უცხო ადამიანმა მიგითითოს, რომ შენს შვილს ზედმეტად თბილად აცვია, ან „ბილეთს რატომ არ იღებ“? ეს იმიტომ, რომ რუსეთში მეორე ადამიანი აღქმულია, როგორც თანასწორი წევრი დიდი, საკმაოდ გაურკვეველი ერთობისა, რომელსაც ჰქვია народ – ხალხი. მსგავსი შენიშვნები საქართველოში მიუღებელია: – შენს შვილს მიხედე, არ არის შენი საქმე! – შესაძლოა, ასე გიპასუხონ. საქართველოში, ტრადიციულად, ვართ მცირე ჯგუფის წევრები. მაგალითად, მცირე ჯგუფი, რომელსაც მე ვეკუთვნი, არის ის რამდენიმე ასეული ადამიანი, რომელიც მოვა ჩემს პანაშვიდზე. ხოლო ყველაზე ახლობლები – ვინც ქელეხზე დარჩება. ქელეხი იმიტომ ვახსენე, რომ ქართული კულტურის ერთ-ერთი ძალიან მნიშვნელოვანი, ბაზური რიტუალია, რომელიც, გარდა გარდაცვლილისათვის პატივის მიგებისა, ჯგუფის შეკავშირებას ემსახურება. მცირე ჯგუფი შედგება 4 ძირითადი ქვეჯგუფისგან: სამეგობრო, სანათესაო, თანამშრომლები და მეზობლები. არსებობს წესები და ნორმები, როგორ უნდა მოიქცე ამა თუ იმ ჯგუფში. თუ კარგად მოიქეცი, იქნები დაფასებული, თუ არა და – არა. მაგალითად, მე ცუდი მეზობელი ვარ, იმიტომ რომ არ მიყვარს ეზოში დომინოს თამაში და მსოფლიო პოლიტიკის მიმოხილვა. ამიტომ არ მპატიჟებენ საზეიმო ღონისძიებებზე, როგორც არის ქორწილი და მსგავსი თავყრილობები. ამ 400-500 კაცს, რომელთაც ქართველი თავისიანებად აღიქვამს, დავარქვათ ცოტა ხელოვნურად ნაწარმოები ლათინური სიტყვა „ნოსტრია“ – ჩვენებურები. ნოსტრია გახლავთ თვითკმარი ერთეული. ეს ნიშნავს, რომ ყოველ ნოსტრიას ჰყავს თავისი, ე.წ. „დიდი კაცი“, თავისი ექიმი, თავისი იურისტი და ასე შემდეგ. თუ ნოსტრიის წევრს კბილი ასტკივდათ, „ევროდენტში“ და მსგავსში კი არ მიდის (თუ დაზღვეული არ არის, ეს უკვე ახალი რეალიაა), არამედ ურეკავს დეიდა რუსიკოს, ეს უკანასკნელი – ძია მერაბს, რომელიც გიღებთ ურიგოდ, ფულს არ გართმევთ, რადგან „ჩვენი გულიკოს შვილი“ ხართ და ა.შ. ჩემი ნოსტრიის წევრები ამ სივრცეში უცხო ადამიანებთან შედარებით იმთავითვე პრივილეგირებულ მდგომარეობაში არიან. ამიტომ ნოსტრიის ნორმები ხშირ შემთხვევაში გაცილებით მეტს ნიშნავს და უფრო ქმედითია, ვიდრე სახელმწიფო კონსტიტუცია თუ რელიგიური მცნებები. მაგალითად, ერთ ჩემს მეგობარს, რომელსაც გარკვეული თანამდებობა ეკავა, შორეული პროვინციიდან დელეგაცია ეწვიასათხოვარით: „შენი გარე ბიძაშვილი შეუვარდა ვიღაცას სახლში, მიაბა სკამზე და აწამა უთოთი, ფული მაიტაო... დაიჭირეს, ჩასვეს ციხეში. და ახლა როგორმე უნდა დაგვეხმაროო...“ – ჩემმა მეგობარმა უთხრა, სადაც ზის, იქ უნდა იჯდესო. ამას, ცხადია, მოჰყვა სრულიად ნოსტრიული სკანდალი. ნოსტრიის წესი ასეთია: რადგან შენიანია, რაც არ უნდა იყოს, უნდა დაეხმარო. გაგა ნიჟარაძის საავტორო კურსი “კულტურის ფსიქოლოგია” Onlineacademia.ge-ზე This entry was posted in სიახლეები, სტატიები and tagged ფსიქოლოგია, ფსიქოლოგი, გაგა ნიჟარაძე. „შფოთვა და მისი გამოვლინებები“ – ფსიქიატრი რეზო კორინთელი „კომფორტის ზონა და წარუმატებლობის შიში“ – ფსიქოთერაპევტი დათო ანდღულაძე


თეიმურაზ ბუაძე: “ფრთხილად უნდა ვიყოთ, რუსებმა ამ ჭაობში არ ჩაგვითრიონ” – DOGMA.GE თეიმურაზ ბუაძე: “ფრთხილად უნდა ვიყოთ, რუსებმა ამ ჭაობში არ ჩაგვითრიონ”იანვარი 13, 2019 პროფესორი, თეოლოგი თეიმურაზ ბუაძე “ფეისბუქის” პირად გვერდზე უკრაინის ავტოკეფალიასთან მიმართებაში საქართველოს პოზიციის შესახებ საუბრობს და აცხადებს, რომ შედეგის უგულებელყოფა საქართველოს ხელისუფლების მხრიდან უზარმაზარი დიპლომატიური შეცდომაა. ამავე პოსტში ავტორი რუსეთის ეკლესიის მოსალოდნელ სქიზმაზეც საუბრობს: “უკრაინის ეკლესიის ავტოკეფალიის აღიარება მხოლოდ რელიგიური შინაარსის მქონე აქტი არაა. პუტინის რუსეთთან ომის კონტექსტში უკრაინელი ხალხი და მათი პრეზიდენტი ამ მოვლენას ნაციონალური იდენტობისა და სუვერენიტეტის განმტკიცების პოლიტიკურ აქტადაც აღიქვამს. სწორედ ამიტომ მიულოცა ამერიკის სახელმწიფო მდივანმა ის უკრაინას (მით უფრო, როდესაც ამერიკის მთავრობას კონსტიტუცია პირდაპირ ავალდებულებს ინდიფერენტული იყოს წმინდად რელიგიური ხასიათის მქონე აქტების მიმართ). რაკი უკრაინის ავტოკეფალიის ცნობას ასეთი დიდი პოლიტიკური შემადგენელი და რეზონანსი აქვს, მინიმუმ უზარმაზარი დიპლომატიური შეცდომაა ჩვენი პრეზიდენტისა და მთავრობის მიერ მისი უგულებელყოფა და უკრაინელი ხალხისადმი ოფიციალური მილოცვის არ გაგზავნა. ჩვენ ასე ვკარგავთ დიდ მოკავშირეს პუტინის რუსეთის წინააღმდეგ, რომელთანაც, ასე ვთქვათ, თავად პოლიტიკურმა ბედისწერამ დაგვაკავშირა. ამასთან, აუცილებლად გასათვალისწინებელია ისიც, რომ “ნეიტრალიტეტის” პოზიცია, რომელიც ასე უპასუხისმგებლოდ აირჩია ჩვენმა მთავრობამ, აბსოლუტურად უპერსპექტივოა პოლიტიკური თვალსაზრისით; პოროშენკო მალე პოლიციური ძალების გამოყენებით გამოყრის უკრაინის ეკლესია-მონასტრებიდან კირილეს მომხრე ყველა მღვდელმსახურს, მათ უკვე ყავთ მათ მიერვე არჩეული ეკლესიის მეთაური. სხვა რაღაა ავტოკეფალია?! ჩვენი მთავრობა არ ცნობს უკვე აღსრულებულ ფაქტს, განა ეს გონივრულია?! ეკლესიისგან განსხვავებით, ჩვენ პოლიტიკურ ისტებლიშმენტს იმის მომიზეზებაც კი არ შეუძლია, რომ ტომოსი ჯერ არ წაუკითხავს და მისი კანონიკური ანალიზი არ გაუკეთებია. ახლა, რაც შეეხება სხვა საშიშროებას, რომლის წინაშეც ვდგავართ. პუტინს და კირილეს საბჭოთა კავშირის დარღვევის ფსიქოლოგიური მიუღებლობა აქვთ. ისინი რუსული იმპერიის რღვევადაწყებულ კედლებთან დგანან და ბოღმით ივსებიან. უკრაინის ეკლესიის ავტოკეფალიას ადრე თუ გვიან ბელორუსია და სხვებიც მიყვება... პუტინს და კირილეს პოლიტიკური და საეკლესიო ინტრიგებისა და ცილისწამებების გარდა სხვა არაფერი დარჩენიათ. ამან დიდი შანსია რუსეთის ეკლესია სქიზმამდე მიიყვანოს. სქიზმა ჭაობს გავს, რაც უფრო ფართხალებ, მასში მით უფრო ეფლობი. რუსი თეოლოგები რაც უფრო მეტ “კანონიკურ არგუმენტებს” შეთხზავენ უკრაინის ავტოკეფალიის წინააღმდეგ, მით უფრო მიუახლოვდებიან ჭაობის ნაპირს. ჩვენ ფრთხილად უნდა ვიყოთ, ამ ჭაობში არ ჩაგვითრიონ.” – წერს თეიმურაზ ბუაძე. თეუმურაზ ბუაძე, რუსეთის ეკლესია, საქართველო, უკრაინა ” ნაბიჯ-ნაბიჯ ყველა მართლმადიდებელი ადგილობრივი ეკლესია ჩვენს ავტოკეფალიას აღიარებს” მცხეთის ჯვრის მონასტის დაკეტვა გარემოვაჭრეებს უკავშირდება


text: რ, ⴐ, Ⴐ, Რ (რაე) — ქართული ანბანის მეჩვიდმეტე ასო (ძველ ქართულში მეცხრამეტე იყო). შეესაბამება წინანუნისმიერ ნარნარა მჟღერ თანხმოვანს. ძველ ქართულ სათვალავში აღნიშნავდა რიცხვ ასს (100). მოხაზულობა რ-ს მოხაზულობა ასომთავრულში ხაზისა და რკალების კომბინაციაა, რომელიც კვადრატულ არეს იკავებს. რ ნუსხურში კუთხოვანი ფორმისაა და მარჯვნივ გადახრილი. მხედრულში იგი მომრგვალებული კონტურის მქონეა. ნუსხურსა და მხედრულში რ ზედა სამ ხაზში იწერება. კოდების ცხრილი ბრაილი ლიტერატურა რესურსები ინტერნეტში Graphemica (რ) Graphemica (ⴐ) Graphemica (Ⴐ) სქოლიო ქართული ასოები


text: 8-9 ივლისს ვარშავა ნატოს რიგით 28-ე სამიტს უმასპინძლებს. სამიტში მონაწილე 58 დელეგაციას შორისაა დელეგაცია საქართველოდან, რომელსაც ქვეყნის პრეზიდენტი გიორგი მარგველაშვილი მეთაურობს. რა გამოწვევებისა და პერსპექტივების წინაშე დგას საქართველო ნატოს სამიტის წინ, რა არის მისი მთავარი ამოცანა და რამდენად მოსალოდნელია ქვეყნის თავდაცვისუნარიანობის განმტკიცება - ამ თემებზე ნონა მჭედლიშვილი ესაუბრა საქართველოს ატლანტიკური საბჭოს თავმჯდომარეს, ვასილ სიხარულიძეს.


text: ანკარასებრნი ყავისფერ-ზოლიანი სამეფო გველი (Lampropeltis alterna) |მეცნიერული კლასიფიკაცია| |ლათინური სახელი| |Colubridae| ანკარასებრნი (ლათ. Colubridae) — ქვეწარმავლების ოჯახი გველების ქვერიგისა. აერთიანებს თანამედროვე გველების 60 პროცენტზე მეტს. ოჯახი აერთიანებს 1700 სახეობას, რომლებიც ფართოდ არიან გავრცელებულნი მთელს პლანეტაზე პოლარული პოლუსებისა და ზოგიერთი კუნძულის გარდა. ოჯახი იყოფა 7 ან 8 ქვეოჯახად კბილების აღნაგობისა და საფარველის შეფერილობის მიხედვით. სექციების სია სხეულის აგებულება[რედაქტირება | წყაროს რედაქტირება] ანკარებს შორის არიან როგორც დიდი (3,5 მეტრი), ისევე პატარა (15 სანტიმეტრამდე) სახეობები. მათი სხეული ზემოდან დაფარულია ერთფეროვანი, ბრტყელი ან ნეკნისმაგვარი ქერცლებით, რომლებიც განლაგებულია სწორ, განივ რიგებად. სხეულის ქვედა ნაწილი ზოგჯერ შესამჩნევად გაფართოებულია და დაფარულია წინწამოწეული მუცლის ფარებით. ზღვარი მუცელსა და გვერდებს შორის ხშირად მკვეთრად გამიჯნულია. თავი ზემოდან დაფარულია მსხვილი ფარებით, რომლებსაც, ხანდახან, აღენიშნება თავისებური ქერცლოვანი წანაზარდები, ძირითადად ცხვირთან განლაგებული. ამ წანაზარდების მნიშვნელობა ბოლომდე განსაზღვრული არაა, თუმცა ის კი ცნობილია, რომ მდედრებსა და მამრებს გასხვავებული გააჩნიათ. ანკარასებრთა ოჯახის წარმომადგენლებს არ გააჩნიათ მენჯისა და უკანა ფეხების რუდიმენტები, სწორედ ამიტომ მიეკუთნებიან ისინი ინფრაჯგუფს Cenophidia ანუ უმაღლესი გველები. აქვთ მხოლოდ ერთი, მარჯვენა ფილტვი და გრძელი, ჰორიზონტალურად მდებარე ზედა ყბის ძვალი. ანკარების თავი თითქმის შეუმჩნევლად გადადის სხეულში, ანდა პირიქით, საზღვარი მათ შორის მკვეთრადაა გამიჯნულია. განსხვავებულია კუდის სიგრძეც - ზოგს ძალიან გრძელი აქვს, ზოგს მოკლე, ზოგი სახეობის - მკვეთრადაა დამოკლებული, ზოგიერთის კი მკვეთრად წვრილდება სხეულის ბოლოში. თვალების აგებულება[რედაქტირება | წყაროს რედაქტირება] ანკარა გველების უმეტესობას თვალები კარგად აქვთ განვითარებული. გააჩნიათ მრგვალი, ოვალური ან ვერტიკალური თვალის გუგები. ასევე ხშირად აღენიშნებათ მკვეთრად შეფერილი თვალის მინისებური გარსი, რაც ხშირად სხეულის საერთო ფონთან კარგადაა შეგუებული. გუგებს შეუძლია ვერტიკალურად შეკუმშვა და გაფართოება, რაც ზოგიერთი სახეობის ღამის ცხოვრების წესითაა განპირობებული. საინტერესოა ის ფაქტიც, რომ ღამის ცხოვრებით მცხოვრებ სახეობათა თვალის გუგა სინათლეზე შესაძლოა იმდენად შევიწროვდეს, რომ წერტილის ფორმა მიიღოს. ხეზე მცხოვრები ანკარების გვარის Ahaetulla წარმომადგენლებს აქვთ სიგრძივად ჰორიზონტალური გუგა და ჰორიზონტალური თვალის ჭრილი, რაც განაპირობებს მათ ბინოკულარულ მხედველობას. ამგარი მხედველობა საშუალებას აძლევს გველს ახლო მანძილიდან შეუცდომლად დაიჭიროს მსხვერპლი. ანკარათა იმ სახეობებს, რომლებიც მსხვერპლს დაეძებენ და არა უსაფრდებიან, აღენიშნებათ მკვეთრად გადიდებული თვალების ჭრილი. ისინი კარგად აფიქსირებენ მოძრავი ობიექტის თითოეულ რეაქციას. მთხრელი ფორმების, ან ღამის ცხოვრების წესით მცხოვრები სახეობების თვალის ჭრილი კი დიდი არ არის. კბილების აგებულება[რედაქტირება | წყაროს რედაქტირება] გააჩნიათ უძრავი შხამიანი კბილები. მრავალრიცხოვანი, უძრავი კბილები განლაგებული აქვთ ზედა ყბის ფრთისებრ და სასის ძვლებზე. განსხვავებულ სახეობებს კბილები, როგორც სიდიდის, ისევე განლაგების ნიშნის მიხედვით, განსხვავებული აქვთ. ხშირად ზედა ყბის უკანა კბილები წინაზე დიდია, გვერდებიდანაა შევიწროებული და წინა კბილებისაგან გამოყოფილია დიდი შუალედებით. ზოგიერთ სახეობას ზედა ყბის წინა ნაწილში გააჩნია წანაზარდი, შხამის გამოსაყოფად. სახეობებს, რომლებიც იკვებებიან მხოლოდ ჩიტების კვერცხებით (კვერცხიჭამია გველისებრნი) გააჩნიათ ძალიან წვრილი და მრავალრიცხოვანი კბილები. სახეობებს, რომლებიც ”მაგარი” საკვებს მიირთმევენ (ხვლიკები, ამფიბიები და სხვ.) კბილები ზედა ყბაზე მყარად აქვთ განლაგებული, რაც პირით მსხვერპლის ძლიერ ჩაჭიდებაში ეხმარებათ მათ. სხეულის შეფერილობა[რედაქტირება | წყაროს რედაქტირება] ანკარა გველების სხეულის შეფერილობა მკვეთრად მრავალფეროვანია: არსებობენ მუქი ლურჯი, ყავისფერი, მურა ან მკვეთრად შავი შეფერილობის ეგზემპლარები. ზოგიერთი სახეობის ჭრელი, მეტად მკვეთრი შეფერილობა მართლაც განსაცვიფრებელია. ამ მხრივ განსაკუთრებით გამოირჩევიან სამეფო გველები (Lampropeltis), რომელთა სხეულზეც ერთმანეთთანაა შეხამებული მკვეთრი წითელი, ყვითელი, თეთრი და შავი ზოლები. სხეულის ამგვარი შეფერილობა ერთგვარი დამცავი მექანიზმია, ვინაიდან ისინი ემსგავსებიან ერთ-ერთ ყველაზე შხამიან გველებს ასპიტებს. ზოგიერთ სახეობას შეფერილობა მკვეთრად ეცვლება ტემპერატურისა ან სინათლის ცვლილების დროს. ცხოვრების წესი[რედაქტირება | წყაროს რედაქტირება] ანკარების საცხოვრებელი ადგილი მრავალფეროვანია. ზოგიერთი სახეობა მჭიდროდაა დაკავშირებული წყალთან, კარგად ცურავს, ყვინთავს (მაგ: ჭაობის გველი), ზოგი მშრალ ნახევარუდაბნოებსა და უდაბნოებში ცხოვრებას ამჯობინებს, ზოგი სახეობა ცხოვრობს ხეებზე. არსებობენ მთხრელი ფორმების, რომლებიც მიწაში დაძვრებიან, ცხოვრობენ ქვების, ხეების ქვეშ და მიწის ნაპრალებში. საკვები[რედაქტირება | წყაროს რედაქტირება] ანკარათა საკვები მეტად მრავალფეროვანია: მატლები, მოლუსკები, კიბოსნაირები, თევზები, ჩიტები, ამფიბიები, ქვეწარმავლები, მღრღნელები და სხვ. ნადავლს ჩაეჭიდებიან კბილებით, სხეულით რამდენიმე რგოლად შემოეხვევიან და ყლაპავენ ცოცხლად. ზოგიერთი სახეობა ადამბლავებს მსხვერპლს თავის მიწაზე დარტყმით. ზოგიერთი ნადავლის პარალიზების მიზნით იყენებს შხამს. მცირე ზომის ნადავლს, მაგ: მწერებს, იჭერენ ენის საშუალებით. არსებობენ სახეობები, რომლებიც მხოლოდ ერთი ტიპის საკვებს მიირთმევენ. მაგალითად დიდთავა, ანუ ლოკოკინაჭამია გველი Dipsas გვარიდან იკვებება მხოლოდ ლოკოკინებით, რომლებიც ქვედა ყბის მოხრილი კბილების საშუალებით გამოყავს ნიჟარიდან. სამხრეთ აზიური გვარი Fordonia-ს წარმომადგენლები იკვებებიან ზღვის კიბორჩხალებით. ძაღლისთავა გველები (Cerberus) - თევზებით. კვერცხიჭამია გველისებრნი კი მხოლოდ ჩიტების კვერცხებით, ზოგჯერ ქვემძრომებითაც. მათ გააჩნიათ ე.წ. ”კვერცხის ხერხი”, რაც წარმოადგენს ხერხემლის წინა მალების ქვედა წანაზარდებს. მისი საშუალებით ხდება კვერცხის ნაჭუჭის ”გახერხვა”. მსგავსი ”იარაღი” გააჩნიათ სხვა გველებსაც, რომლებიც კვერცხების გარდა სხვა საკვებსაც მიირთმევენ. ანკარასებრთა ოჯახში გვხვდება ისეთი სახეობებიც, რომლებიც შხამიან გველებზე ნადირობენ. უმეტეს წილად ამ გველების შხამის მიმართ მათ იმუნიტეტი გააჩნიათ. შეწყვილება და გამრავლება[რედაქტირება | წყაროს რედაქტირება] შეწყვილებას წინ უძღვის თავისებური საქორწინო ცეკვები, რომლის დროსაც მამრი დიდხანს დასდევს მდედრს. შეწყვილების დროს კი ხშირად ”იჭერს” მას კისერზე ყბების მოჭერით. ანკარათა შორის არიან როგორც კვერცხისმდებელი, ისე ცოცხლადმშობი ფორმები. ყოფილა შემთხვევები, როდესაც გარემო პირობების შეცვლის დროს კვერცხმდები ფორმები - ცოცხლადმშობებად გადაქცეულან. დებენ 1-3-დან რამდენიმე ათეულ კვერცხს. კვერცხებს დებენ მიწაში, ფოთლების გროვაში, ხის ფუღუროებში, მიწაზე დაყრილ ტოტების გროვაში, სოროებში, იშვიათად სპეციალურად ამოთხრილ სოროებში. ფორმით კვერცხი ოვალურია, ზოგჯერ კალბასის ფორმისაც. ზოგიერთ შემთხვევაში, ერთ ადგილას ნახულობენ ბევრი მდედრის მიერ დადებულ ასეულობით კვერცხს. ზოგჯერ განაყოფიერებული კვერცხი შეიძლება დაიდოს შეწყვილებიდან 3-4 წლის შემდეგ. მტრები და თავდაცვის საშუალებები[რედაქტირება | წყაროს რედაქტირება] მტრები ბევრი ჰყავთ - ქვეწარმავლებიდან დაწყებული (მსხვილი ხვლიკები, სხვა გველები), ჩიტებითა და ძუძუმწოვრებით დამთავრებული. საფრთხის დროს ცდილობენ თავს გაქცევით უშველონ - ხის გველები სწრაფად ადიან ხეებზე და ტოტის ფორმას იღებენ. ზოგიერთი სახეობის ბლაგვი კუდი ძალიან ჰგავს თავს. ეს ხშირად აბნევს მტერს. ზოგიერთი სახეობა საფრთხის დროს ძლიერ აგრესიულად იქცევა - ბერავს სხეულს, იწყებს სისინს და ეცემა მსხვერპლს. საფრთხის შემთხვევაში ზოგიერთი სახეობა იწყებს მიწაზე კუდის დარტყმას, გამოსცემს სპეციალურ ხმას, რაც აფრთხობს მტაცებელს. არსებობენ ისეთი სახეობებიც, რომლებიც თავს იმკვდარუნებენ: ბრუნდებიან ზურგზე, აღებენ პირს და გარეთ აგდებენ ენას. შხამი[რედაქტირება | წყაროს რედაქტირება] მიუხედავად იმისა, რომ ანკარების უმეტესობა უშხამოა, ეს არ შეიძლება გავიგოთ იმგვარად, რომ ისინი სრულებით არ წარმოადგენენ საფრთხეს ადამიანისათვის. სინამდვილეში უმეტესობის შხამი და ნერწყვი ტოქსიურია: იწვევს მსხვერპლის პარალიზევას და სიკვდილს. ცნობილია არა ერთი შემთხვევა, როცა ამ ოჯახის წარმომადგენლის ნაკბენს ადამიანში გამოუწვევია როგორც ძლიერი მოწამლის ნიშნები, ასევე სიკვდილიც. განსაკუთრებული ტოქსიურობითა და შხამის სიძლიერით გამოირჩევიან აფრიკული გვარები: Dispholidus და Thelotornis. საქართველოში გავრცელებული სახეობები[რედაქტირება | წყაროს რედაქტირება] საქართველოში გავრცელებულია ანკარათა 14 სახეობა: - გვარი ანკარა (Natrix) - გვარი მცურავი (Coluber) - გვარი მცოცავ-მცურავი (Elaphe) - გვარი Coronella - სპილენძა (Coronella austriaca) - გვარი ეირენისი (Eirenis) - გვარი Malpolon - ხვლიკიჭამია გველი (Malpolon monspessulans) - გვარი კატისთვალა გველი (Telescopus) - ჩვეულებრივი კატისთვალა გველი (Telescopus fallax) იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - ქსე, ტ. 1, გვ. 467, თბ., 1975


საქართველოს თავდაცვის ძალების მეთაურად დავით მათიაშვილი დაინიშნა 12:40 ოთხშაბათი, 01 ივლისი 2020 347 საქართველოს თავდაცვის ძალების მეთაურის თანამდებობაზე გენერალ-მაიორი გიორგი მათიაშვილი დაინიშნა. უფლებამოსილების გადაბარების ცერემონია დღეს, მეოთხე მექანიზებული ბრიგადის ტერიტორიაზე გაიმართა. გიორგი მათიაშვილმა უფლებამოსილება გადაიბარა გენერალ-ლეიტენანტ ვლადიმერ ჩაჩიბაიასგან, რომელიც თავდაცვის ძალებს 2018 წლის დეკამბრიდან მეთაურობდა. „მე მივდივარ თადარიგში, მაგრამ ვრჩები საქართველოს ჯარისკაცი და ყოველთვის იქ ვიქნები, სადაც ჩვენს ქვეყანას დასჭირდება“, – განაცხადა ვლადიმერ ჩაჩიბაიამ. საქართველოს თავდაცვის მინისტრმა, ირაკლი ღარიბაშვილმა გენერალ-ლეიტენანტ ჩაჩიაბაიას თავდაცვის ძალების განვითარებაში შეტანილი წვლილისა და ქვეყნის წინაშე გაწეული სამსახურისთვის მადლობა გადაუხადა. მინისტრის თქმით, მას სჯერა, რომ გიორგი მათიაშვილი ღირსეულად დაიკავებს საქართველოს უმაღლეს სამხედრო თანამდებობას. 2019 წელის 27 დეკემბერს, ირაკლი ღარიბაშვილის გადაწყვეტილებით, გიორგი მათიაშვილი თავდაცვის ძალების მეთაურის მოადგილედ და გენერალური შტაბის უფროსად დაინიშნა. 2018-2019 წლებში ის თავდაცვის ძალების დასავლეთის სარდლობის სარდალი იყო, 2016-2018 წლებში – სახმელეთო ჯარების აღმოსავლეთ სარდლობის სარდლის მოადგილე. გიორგი მათიაშვილს 2016 წელს მიღებული აქვს მედალი „სამშობლოსათვის თავდადებული“ – 20 წელი და მეტი უმწიკვლო სამსახურისათვის.


text: 24.1.15 ყოველთვის ასე იყო და ახლაც ასეა - ყველა ახალი იდეა, აზრი თუ ცვლილებების სურვილი ყოველთვის უნივერსიტეტებიდან მოდიოდა. ადგილიდან სადაც ერთად უნდა იყოს თავმოყრილი ორი უძლიერესი ძალა: ლექტორები, როგორც მოწინავე იდეის მატარებლები და სტუდენტები - როგრც ამ იდეების განმახორციელებელი რადიკალური საშუალება. „არის“ ნაცვლად „უნდა იყოს“-თქო, იმიტომ ვამბობ, რომ საკუთარ უმაქნისობაში დარწმუნებული და საკუთარ სკამზე უზომოდ შეყვარებული ჩვენი ქვეყნის უკანასკნელი წლების მთავრობები გასაოცარ ნიჭიერებასა და მონდომებას იჩენენ სწორედ განათლების სისტემისა და სტუდენტის, როგორც კლასის მოსასპობად. რატომ? არ იქნებოდა არცერთი რევოლუცია, გადატრიალება და ცვლილება რომ არა განათლება ანუ არსებულზე უკეთესის შენების სურვილი და რომ არა სტუდენტი, რომელსაც თავისი ახალგაზრდობიდან გამომდინარე მაქსიმალიზმი ახასიათებს და გამოუცდელს ჯერ კიდევ არ დაუკარგავს უკეთესი მომავლის რწმენა. მთავრობა რა შუაშია ან დაჩაგრული სტუდენტი სად ნახეო, მკითხავთ. საქმე იმაშია, რომ მასწავლებელს ფიზიკურ ჩაგვრაზე (თუმცა, ბევრი ამასაც არ აკლებს) ბევრად უფრო მარტივი მექანიზმები აქვს ახალგაზრდის აზროვნების დაასამახინჯებლად და რაც შეეხება მთავრობას, აბა გადახედეთ სახელმწიფო უნივერსიტეტების ადმინისტრაციებისა და ლექტორების კონტიგენტს. არა, შემთხვევის წყალობით, ბევრი ღირსეული ადამიანი შემორჩა პროფესორ-მასწავლებელთა რიგებს, რომელთა წინაშეც მოწიწებით ვიხრი ქედს და ბოდიშს ვიხდი ამ სტატიისთვის, ეს მათ არ ეხებათ, მაგრამ უმეტესობა... სკოლის მუსიკის მასწავლებელი კათედრის გამგეა ბიზნესის ფაკულტეტზე და წიგნს წერს ეკონომიკაზე, რუმინული პოეზიის სპეციალისტი ტურიზმის მენეჯმენტს ასწავლის სხვისი ნათარგმნი კონსპექტების მიხედვით, მე თავად ჰუმანიტარს ერთადერთ გამართლებად ის მაქვს რომ სახელმძღვანელოები მაინც მაქვს ორიგინალში წაკითხული სხვებისგან განსხვავებით, ჩემთვის ძალიან პატივსაცემი ადამიანი თავის დისერტაციას თავისივე სტუდენტების სადიპლოემებიდან აკოწიწებს, ერთ-ერთი ინსტიტუტის დირექტორს დისერტაციის პლაგიატს რომ უმტკიცებენ, მხოლოდ იმაზე წუხს, იმხელა ფული გადავუხადე ვიღაცას მის დაწერაში და სხვისი წიგნიდან როგორ გადმომიწერაო, ბიზნესის საფუძვლების ერთ-ერთი ლექტორი ლექციაზე სტუდენტებს ხელზე და სახეზე მკითხაობს. ეტყობა მათ მომავალზე ღელავს... მოკლედ, ჰაერზე რომ არ ვილაპარაკო, რამდენიმე სადემოსნტრაციო მაგალითს მოვიყვან. ამონარიდი ივ. ჯავახშვილის თბილისის სახელმწიფო უნივერსიტეტში არსებული ერთ-ერთი ინსტიტუტის ხელმძღვანელის მოადგილის მიერ დაწერილი წერილიდან: „მოგახსენებთ, რომ 2014 წლის 8 მაისს ხელშეკრულების საფუძველზე (...) შპს „ექსპრეს ჯგუფი“-მ დაამზადა ფირნიშები (...) ხელის მოწერით ვადასტურებ რომ არ ვიმყოფები ინტერესთან კონფლიქტში შპს „ექსპრეს ჯგუფი“-სთან“. რამდენი შეცდომა იპოვეთ? არ დაგვიწყდეთ, რომ ხელმძღვანელი პირის, ეკონომიკის დოქტორისა და პროფესორის ამაყი სახელის მატარებლის „ნაშრომია“. არ ვიცი იმ ფირმასთან ინტერესთა კონფლიქტში მართლა არის თუ არა, მაგრამ ქართულ ენის ინტერესთან რომ კონფლიქტი აქვს, ფაქტია. აღარ ვლაპარაკობ იმაზე, ინტერესთა კონფლიქტი რას ნიშნავს აშკარად რომ არ იცის. თან რომ იცოდეთ რა სიამოვნებას ღებულობს სხვებისთვის გრამატიკის გასწორებით... ვინმეს შენიშვნა თუ არ მისცა ის დღე მისთვის დაკარგულია. აი, ბაკალავრიატის სალექციო კურსის ძირითადი და ერთადერთი სახელმძღვანელოდან ერთ-ერთი ლექციის თემის სრული ვერსია. შეგიძლიათ არ წაიკითხოთ, მხოლოდ მოცულობის სადემოსნტრაციოდ მომყავს. თუმცა, თუ არ დაიზარებთ, მის ღრმა შინაარსზეც იხალისებთ. ერთადერთი ის მახარებს, რომ თრგმანის ავტორი მშობლიურ ენასთან მეგობრობს. „თავი 10 ტურის დასრულების შემდეგ კლიენტთან კონტაქტის შენარჩუნება ტურის დასრულების შემდეგ ტურისტებთან კონტაქტის შენარჩუნება უმნიშვნელოვანესია. არ აქვს მნიშვნელობა თუ რომელ სეგმენტს ეკუთვნის ტურისტი, ყოველთვის მოიძებნება ტური რომელიც მან შეიძლება მომავალში შეიძინოს. წერილის ან საფოსტო ბარათის მეშვეობით შეგიძლიათ შეახსენოთ ტურისტებს, რომ თქვენ ისისნი არ დაგვიწყნიათ და მათზე ზრუნავთ, ეს საქციელი გამოკვეთს თქვენს პროფესიონალიზმს. ტურის მენეჯერს შეუძლია გაუგზავნოს ტურისტებს “სამადლობელო“ წერილი ტურის დასრულების შემდეგ საკმაოდ მოკლე დროში. ეს სასიამოვნო ფაქტი იქნება ტურისტებისათვის, რომლებსაც ჯერ კიდევ ნათლად ემახსოვრებათ მოგზაურობა. აქ უნდა გაითვალისწინოთ ის ფაქტი, რომ აუცილებელია ტურისტი კმაყოფილი იყოს ვიზიტით. შესაძლოა ტურისტს ისევ გაუჩნდეს თქვენთან სტუმრობის სურვილი. ტურისტებთან ურთიერთობის შენარჩუნების გზები: - საინფორმაციო შეტყობინება (Newsletters)- ტურისტებს გაუგზავნეთ ინფორმაცია თქვენს კომპანიაში არსებული სიახლეების შესახებ ელექტრონული ფოსტის მეშვეობით - ახლად შექმნილი ტურისტული პროგრამები- გაავრცელეთ ინფორმაცია ახალი ტურების შესახებ - სამომავლო ფასდაკლებები- შესთავაზეთ თქვენს ტურისტებს გარკვეული ფასდაკლებები.“ კიდევ ერთხელ ვიმეორებ, ამ შემთხვევაში ლექტორის გონებრივი შესაძლებლობები არაფერ შუაშია, სტუდნტებზე ზრუნვისგან დაღლილ ხელმძღვანელობას აქვს ასეთი სახელმძღვანელო შერჩეული. რას ამბობთ, ამერიკელი ავტორისაა წიგნი! ცუდი როგორ იქნება. პატარა გადახვევას გავაკეთებ, მაგრამ: ამერიკის ხამი ხარ და ავტომანქანის ნომრის სერიად „LION”-ს შეირჩევ თუ რუსეთუმე გოიმი და - “VOLK”-ს, მენტალიტეტი და შედეგი აბსოლუტურად ერთია. ახლა კიდევ უფრო გაგირთულებთ ამოცანას. აბა თუ გამოიცნობთ, რისი თქმა უნდოდა ავტორს? ციტატა 1: „ბიზნესის მომვლელის როლი საქმიანობის ბოლო ფუნქცია – ბიზნესის მოვლა – მოითხოვს გენერალური მენეჯერისაგან გრძელვადიანი კაპიტალური მოთხოვნებისა და სასტუმროს ორგანიზაციული სტაბილობისა და სიცოცხლისუნარიანობის ხედვას. ამ კუთხით გენერალური მენეჯერის როლი როგორც მეკავშირის, მეთვალყურის და შიდა და გარე ინფორმაციის აღმავალი გზით გამავრცელებლის კორპორაციის აღმასრულებლებამდე ან მეპატრონეებამდე, არის უაღრესად მნიშვნელოვანი, რადგან ესაა მწირი ფინანსური რესურსების განმათავსებლის როლი.“ ციტატა 2: „გენერალური მენეჯერის ცხოვრება სრული პასუხისმგებლობა სასტუმროს მოგებასა თუ დანაკარგზე და მთელი ოპერირების წარმატებაზე არის გენერალური მენეჯერის ხელში. ეს მისი შესაძლებლობაა, რომ წინ გაუძღვეს უფროს მენეჯერთა გუნდს მეპატრონისა, თუ მენეჯმენტის კომპანიისათვის სასურველი შედეგების მიღწევისაკენ. იგი ტონს აძლევს ოპერირებას და აწვდის შედეგებს ზემდგომ დონეს.“ ციტატა 3: „სასტუმროს ლობიში არსებული ატმოსფერო ხშირად აინტრიგებს სასტუმრო მენეჯმენტის სტუდენტებს. ყველანაირ ადამიანს, განსხვავებული მიზეზებით მოსულს შეხვდები აქ. შეკითხვები ჩამოსვლის თაობაზე, ტარიფების, სურსათითა და სასმელით მომსახურებაზე, სატრანსპორტო მომსახურებაზე, ან მენეჯმენტის სტაფის შესახებ და სხვ. ქმნის ურთიერთობას, რომელიც ხშირად უსაშველოდ დამქანცავად მოგეჩვენებათ. პროფესიონალს, რომელიც ისახავს მიზნად სასტუმროს გენერალურ მენეჯერობას, და იმედოვნებს, რომ მისი მუშაობა ფრონტ–ოფისის მენეჯერის თანამდებობაზე გაივლის სწრაფად, აღმოაჩენს, რომ ეს როლი გამომწვევია.“ ციტატა 4: „შემოსავლების მენეჯმენტი, როგორც ტერმინი, სულაც არაა აღმაფრთოვანებელი. თუმცა, წარმატებულად განხორციელებული შემოსავლების მენეჯმენტის პროგრამა ნამდვილად აღმაფრთოვანებელია. სწორად დანერგილი, ეს ნიშნავს, რომ ბიზნესს შეუძლია მეტი ფულის შოვნა. მთავარია მეტი გაყიდო და გაყიდო მეტი მომგებიანი მომსახურებები. გეტკინათ ტვინი? ახლა სტუდენტებს კითხეთ რა ხასიათზე არიან ამას რომ სწავლობენ და თან ცოდნასაც ფასდაუდებელს ღებულობენ. ცოტაც კიდევ გაუძელით. ციტატა 5: ზოგიერთმა სასტუმრო კომპანიამ გაიტანა დალაგების დეპარტამენტი ოთახების სამსახურის გარეთ და მისცა მას სტაფის ფუნქციები, დირექტორით სათავეში, რომელიც ანგარიშვალდებულია უშუალოდ გენერალური დირექტორის წინაშე. სხვა კომპანიები ახდენენ დალაგებისა და სასტუმროს მენეჯმენტის სხვა ფუნქციების (მაგალითად, საინჟინრო) კომბინირებას. ერთ–ერთი კურორტის დალაგების დირექტორს მიენიჭა მომსახურების დირექტორის ტიტული და ტრადიციულ დალაგების ფუნქციებთან ერთად პასუხს აგებს მთელს რეკრეაციაზე.“ ციტატა 6: „მეტრ–დ’ოტელი (Maître d’Hôtel) წარმოადგენს სართულის მენეჯერს (მეტრ დ’ოტელი რესტორნის დარბაზის ერთ-ერთი უმთავრესი ფიგურაა სინამდვილეში) ... კაპიტანი წარმოადგენს ოთახების მენეჯერს და დაკავშირებულია სურსათით მომსახურებასთან სპეციფიკურ დარბაზებში. ისინი, როგორც წესი, ზედამხედველობას უწევენ ყველა აქტივობას ფუნქციურ დარბაზებში, ან დარბაზის ზომებზე დამოკიდებულებით – მის ნაწილში... სხვა პერსონალი გულისხმობს: სურსათისა და სასმელის სერვერებს (სერვერებში მიმტანებს გულისხმობს დარგის სპეციალისტი)..." და ბოლოს, ციტატა 7: „ამ სასმელებს შესაძლოა ამდიდრებდნენ სუნელებით, ბალახებით და კიდევ სხვა ეგზოტიკური ყვავილოვანი აგენტებით, რომლებიც დავიწყებას მიეცა საუკუნეთა განმავლობაში. რაც ნამდვილად ცნობილია, ის გადმოცემულია აღწერილ ისტორიაში და თუ გავითვალისწინებთ Homo sapiens erectus–ის ასაკს, განეკუთვნება შედარებით ახლო წარსულის“... სუნელს ბებიაჩემი უმატებდა გურიაში ლობიოს, აქ კი სანელებლებზეა საუბარი. აღარ ვლაპარაკობ „ყვავილოვან აგენტებზე“. ხვდებით, რომ განგაშია ასატეხი? გარდა იმისა, რომ ამას ვასწავლით, ფულსაც ვახდევინებთ სწავლაში. თან, ვინმე უბრალოს ნაშრომი არ გეგონოთ, ამის ავტორი თავს დარგის ნომერ პირველ სპეციალისტობაზე დებს და სახელმწიფო უნივერსიტეტის ყველაზე მაღალანაზღაურებადი პროფესორია. განათლების სამინისტროს საგანმანათლებლო პროგრამების სააკრედიტაციო სამსახური 7 ათას ლარს იღებს თითო პროგრამის შემოწმებაში. უგავს ახლა ზემოთ რაც დავწერე ამას რამე შემოწმებულს? პირველი სალექციო კურსის კონსპექტები რომ მოვამზადე ორი წლის წინ, სიჩქარეში (ხვალისთვის ჭირდებოდათ) რამდენიმე მექანიკური შეცდომა გამეპარა, და დიდად არ მინერვიულია იმ იმედით, რომ საგნის ლექტორი ანუ სპეციალისტი წაიკითხავდა და ჩაასწორებდა. მოგვიანებით, თვითონ რომ შევედი სემინარებზე, მაშინაც არაერთხელ ვაღიარე „დანაშაული“. დღემდე 1905 წელი წერია კონსპექტში ჯვაროსნული ლაშქრობის დაწყების თარიღად 1095-ის ნაცვლად და მეტროდოტელი მეტრდ’ოტელის მაგივრად. უნდა გითხრათ, ლექტორთა უმრავლესობას არც კი შეუმჩნევია. საუკეთესო სურვლებით, თქვენი მერი პოპინსი


text: საკუთარი სახელი დომენტი შეიძლება აღნიშნავდეს ერთ-ერთ შემდეგ პიროვნებათაგანს: დომენტი I — აღმოსავლეთ საქართველოს კათოლიკოს-პატრიარქი დომენტი II — აღმოსავლეთ საქართველოს კათოლიკოს-პატრიარქი დომენტი III — აღმოსავლეთ საქართველოს კათოლიკოს-პატრიარქი დომენტი IV — აღმოსავლეთ საქართველოს კათოლიკოს-პატრიარქი


დასაქმება, როგორც საარჩევნო იარაღიეკონომიკა, 2012 წლის იანვარში საქართველოს პარლამენტთან უჩვეულო აქცია გაიმართა. რამდენიმე ადამიანი ცარიელ ქვაბებში კოვზის ცემით ცდილობდა მთავრობისთვის ხმის მიწვდენას, რომ პარლამენტს მიეღო გადაწყვეტილება უმუშევრობის პრობლემის გადასაჭრელად. “ცარიელი ქვაბების აქციამ” ხელისუფლების ყურადღება მაშინ ვერ მიიქცია, თუმცა არჩევნებამდე რამდენიმე თვით ადრე დასაქმების პრობლემის მოგვარება სახელისუფლებო პარტიის ერთ-ერთი მთავარი წინასაარჩევნო დაპირება ხდება. ეროვნულ-დემოკრატიული ინსტიტუტის (NDI) მიერ ორი კვირის წინ გამოქვეყნებული კვლევების მიხედვით, საქართველოში მცხოვრებთა 69 პროცენტი თავს უმუშევრად მიიჩნევს. ამათგან სამუშაოს 47 პროცენტი ეძებს. უმუშევრობის დასაძლევად ხელისუფლება საპარლამენტო არჩევნებამდე ორი თვით ადრე უპრეცენდენტო საბიუჯეტო რესურსის გამოყენებას აპირებს და დაუსაქმებელ ამომრჩეველებს 273 000 სამუშაო ადგილის შექმნას პირდება კერძო ბიზნესისა და ინფრასტრუქტურის განვითარების ხარჯზე. სამთავრობო პროგრამის მიხედვით, ხელისუფლება ოთხი მილიარდზე მეტი უცხოური ინვესტიციების მოზიდვას აპირებს, რითაც 80 000 სამუშაო ადგილის შექმნას ვარაუდობს, სტაბილურად დასაქმებას კი 40 000 ადამიანს ჰპირდება. მთავრობამ უმუშევრობის დასაძლევად დასაქმების სამინისტროც კი შექმნა, მილიონამდე ლარამდე ბიუჯეტით. სწორედ ამ სამინისტრომ უნდა იზრუნოს უმუშევრათა დასაქმებაზე და სხვა პრობლემებზე, მათ შორის უმუშევრათა რეესტრის შექმნაზე. დასაქმების მინისტრის თანამდებობაზე სამშენებლო კომპანია ”კავკასუს როუდ პროჯექტის” დირექტორი პაატა ტრაპაიძე დასაქმდა. ითქვა იმის შესახებაც, რომ უმუშევარ ადამიანებს სტატუსი შეეცვლებათ და ამიერიდან მათ ექნებათ ”სამსახურის მაძიებლის” ან ”უმუშევარის” სტატუსი. მთავრობის ინიციატივა უმუშევრობის დასაძლევად ახალი არ არის. ბოლო ექვსი წლის მანძილზე მთავრობამ დასაქმების ოთხი პროგრამა განახორციელა. ოთხივე სხვადასხვა არჩევნების წინ. • 2006 წლის თვითმმართველობის არჩევნებამდე ორი თვით ადრე დაიწყო ”დასაქმების პროგრამა”, რომლის ფარგლებშიც 50 ათას ადამიანს კერძო კომპანიებში უნდა გაევლო სტაჟირება. პროგრამის ბიუჯეტი 24 მილიონი ლარი იყო. • 2007 წელი, პროგრამა სახელწოდებით ”დასაქმება მცირე და საშუალო ბიზნესის განვითარებით”. ამ პროგრამის ფარგლებში ხელისუფლებამ 5 მილიონ 500 ათასი ლარი ”პროკრედიტ ბანკს” გადასცა ერთ პირთან მოლაპარაკების გზით. ბანკს დაბალპროცენტიანი სესხები საკუთარი შეხედულებისამებრ უნდა გაეცა. • 2007-2008 წლის დეკემბერი-მაისი, 2008 წლის 5 იანვრის საპრეზიდენტო და 2008 წლის 21 მაისის საპარლამენტო არჩევნების წინ პროგრამა, რომლის ფარგლებში 25-დან 60-წლამდე 100 ათასი ადამიანი პროფესიულად უნდა გადამზადებულიყო. პროგრამის ბიუჯეტი: 60 მილიონი ლარი. • 2012 წლის ივლისი-აგვისტო, 25 ათასი სტუდენტის საზაფხულო დასაქმება საპარლამენტო არჩევნებამდე რამდენიმე თვით ადრე. პროგრამის ბიუჯეტი: 12 მილიონ 500 ათასი ლარი. საერთო ჯამში ბოლო ექვსი წლის მანძილზე ხელისუფლებამ 102 მილიონი ლარი დახარჯა ქვეყნის ბიუჯეტიდან დასაქმების პროგრამებში (გარდა ამისა, დასაქმების პროგრამებს ახორციელებდნენ ადგილობრივი თვითმმართველობებიც), რომლითაც 150 ათასი ადამიანი უნდა დასაქმებულიყო. რამდენი ადამიანი დასაქმდა ამ პროგრამების შედეგად? ამის შესახებ ”ბათუმელებმა” ინფორმაცია ვერ მოიპოვა, თუმცა ამ პროგრამების ეფექუტრობა უნდა ასახულიყო სტატისტიკის ეროვნული სააგენტოს მონაცემებში. ამ სააგენტოს ინფორმაციით კი, 2007-დან 2008 წლამდე ქვეყანაში უმუშევრობის დონე 13,3 -იდან 16,5 პროცენტამდე გაიზარდა. 2009 წელს უმუშევრობის დონემ 16,9 პროცენტს მიაღწია, 2010 წელს საერთო მოსახლეობის 16,3, ხოლო 2011 წელს 15,1 პროცენტი იყო დაუსაქმებელი. ამ მონაცემებითაც ცხადი ხდება, რომ უმუშევართა რაოდენობა პროგრამის განხორციელების წლებში მნიშვნელოვნად არ შევცლილა. მეტიც, 2008-2009 წლებში საქართველოში დაუსაქმებელი ადამიანების რაოდენობა გაიზარდა. არასამთავრობო ორგანიზაცია ”უმუშევართა კავშირი” ოფიციალურ მონაცემებს სარწმუნოდ არ მიიჩნევს. ამ ორგანიზაციაში ფიქრობენ, რომ უმუშევარი ადამიანების რაოდენობა გაცილებით მეტია. ”ქვეყანაში არ არსებობს უმუშევართა რეალური სტატისტიკა. საქსტატის მონაცემებს არ ვენდობით, რადგან მათი კვლევა სოციალურ გამოკითხვებს ეყრდნობა, რეალური სტატისტიკა კი კარდაკარ გამოკითხვის პრინციპით უნდა დადგინდეს”, _ ამბობს ”უმუშევართა კავშირის” ხელმძღვანელი თამარ იოვაშვილი. ”უმუშევართა კავშირმა” საკანონმდებლო ინიციატივა უმუშევართა სოციალური დაცვის შესახებ პარლამენტს წარუდგინა, თუმცა კანონპროექტი პარლამენტმა ხარვეზის გამო უკან დააბრუნა, ”ფინანსური დასაბუთება აკლიაო. როგორ უნდა დაგვესაბუთებინა ფინანსურად, როდესაც ქვეყანაში არ არსებობს უმუშევართა რეალური სტატისტიკა”, - ამბობს თამარ იოვაშვილი. მისი თქმით, დასაქმების სამინისტროს შექმნით მთავრობამ, ფაქტობრივად, აღიარა, რომ რასაც აქამდე აკეთებდა, არასწორი იყო. ”თუმცა ეს განცხადებებიც არის წინასაარჩევნო დაპირება, რადგან არჩევნებამდე ორი თვეა დარჩენილი” - დასძენს იოვაშვილი. - ჩვენ მოვითხოვთ, მოგვცენ იმ სოცმუშაკების მუშაობის მონიტორინგის უფლება, რომლებიც უმუშევართა აღრიცხვას აპირებენ. თუ არ მოგვცემენ, მაშინ სხვა საშუალებებს მივმართავთ. ასე გაგრძელება აღარ შეიძლება, რადგან ირღვევა კონსტიტუციის 31-ე მუხლი, რომლითაც უნდა განისაზღვროს უმუშევართა სტატუსი და საარსებო მინიმუმი”. დასაქმების პროგრამები არასამთავრობო ორგანიზაცია ”საერთაშორისო გამჭვირვალობა საქართველოს” შესწავლის საგანი გახდა. ეს ორგანიზაცია დასაქმების პროგრამას განიხილავს, როგორც საარჩევნო კამპანიის იარაღს და ყურადღებას პროგრამის განხორციელებისას დაშვებულ ხარვეზებზე ამახვილებს. კერძოდ, 2006 წელს, "საბუთების ხელმოწერის შემდეგ, პროგრამის არც ერთი მონაწილე, რომლებსაც ჩვენ ვესაუბრეთ, სტაჟირების ადგილას არც კი მისულა. დადგენილების თანახმად, მათ სტიპენდიის პირველი ნაწილი (200 ლარი) რეგისტრაციისას მიიღეს. მეორე ნაკლოვანება, რომელსაც გარკვეულწილად ხელისუფლებაც აღიარებს, გარიგებებს ეხება... მეწარმეებს სტაჟიორები სახელმწიფო სტიპენდიიდან გარკვეული წილის მიღების პირობით აჰყავდათ”, - აღნიშნულია ანგარიშში. ეკონომიკის ექსპერტის, პროფესორ სოსო არჩვაძის აზრით, საშუალო ხელფასის მაჩვენებელი ბოლო წლებში გაიზარდა, თუმცა ხელფასის მიმღებთა რაოდენობა მნიშვნელოვნად არ შეცვლილა, რადგან ხელფასის ზრდას მოჰყვა ლარის გაუფასურებაც, ამიტომ საშუალო ხელფასის სიდიდემ გამოყენებითი ღირებულება დაკარგა. ”რაც შეხება საბიუჯეტო თანხით სამუშაო ადგილების შექმნას, სახელმწიფომ უნდა შექმნას თამაშის წესები და განსაზღვროს ის პირობები, სადაც ბიზნესს მიეცემა შესაძლებლობა, შექმნას ახალი სამუშაო ადგილები. დღეს კი ეკონომიკა ვითარდება ზემოდან დირექტივებით”, _ ამბობს სოსო არჩვაძე. ექსპერტის განცხადებით, წინასაარჩევნო პერიოდში ვერც ერთი პოლიტიკური ძალა ვერ აცდება პოპულიზმს: ”არც ხელისუფლების პროგრამაა ამისგან თავისუფალი. შესაბამისად, არც პოლიტიკური კურსი შეცვლილა. უმუშევრობის დონეს ბიუჯეტი ნაკლებად ამცირებს, სამუშაო ადგილები უნდა შექმნას კერძო სექტორმა, ამიტომ ხელისუფლების 40 მლრდ პროგრამაზე უფრო სერიოზული საუბარი მომავლისთვის უნდა გადავდოთ, ბევრი რამ იმაზეა დამოკიდებული, მომავალ პარლამენტში პოლიტიკურ ძალთა როგორი კონფიგურაცია იქნება”. აჭარის დასაქმების სააგენტოს მონაცემებით, იანვრიდან დღემდე სამუშაოს მაძიებლად 4819 ადამიანი დარეგისტრირდა. აჭარის მასშტაბით სამუშაო მხოლოდ 1655 ადამიანმა იპოვა. აქედან, მუდმივ სამუშაო ადგილზე 983 პირი დასაქმდა, დროებითზე– 644, ერთჯერადზე კი –28 ადამიანი, რომლებიც დღეს უკვე ისევ სამუშაოს მაძიებელთა ბაზაში არიან. 2006 წლიდან 2011 წლამდე ბათუმში რამდენჯერმე გაიზარდა უფასო სადილის მსურველთა რაოდენობა. თუ 2007 წელს ბათუმის მერიის უფასო სასადილოში 750 სოციალურად დაუცველი სადილობდა, 2012 წელს უფასო სადილისთვის მერიას 1470 ადამიანი მიმართავს, მათი აბსოლუტური უმრავლესობა უმუშევარია.


text: კრის ევანსი / Chris Evans » კინოები ქართულად, (ქართულად გახმოვანებული ფილმები) 2 070 ფილმის ჩანიშვნა არ მუშაობს ? კრის ევანსი / Chris Evans აღწერა: კრისტოფერ რობერტ ევანსი (ინგლ. Chris Evans; დ. 13 ივნისი, 1981)ამერიკელი მსახიობი. ცნობილია მარველის კომიქსების სუპერგმირების როლებით, როგორიცაა კაპიტანი ამერიკა (მარველის კონოსამყარო) და ადამიანი ჩირაღდანი "ფანტასტიკური ოთხეული". კარიერა დაიწყო 2000 წელს ტელესერიალში "საპირისპირო სქესი", და მას შემდეგ გამოჩნდა ისეთ ფილმები, როგორიცაა Not Another Teen Movie, Sunshine, Scott Pilgrim vs. the World, Snowpiercer და ნიჭიერი. 2014 წელს ევანსს სარეჟისორო დებიუტი ჰქონდა დრამით სანამ ჩვენ წავიდოდეთ, რომელშიც თვითონვე ითამაშა მთავარი როლი დაიბადა ბოსტონში და გაიზარდა პატარა ქალაქში სადბერიში. მისი დედა, ლიზა (დაბადებული კაპუანო) არის კონკორდის ახალგაზრდული თეატრის მხატვრული დირექტორი, ხოლო მამა, რობერტ სტომატოლოგია. მას ჰყავს ორი და კარლი და შანა და ერთი უმცროსი ძმა - სკოტი, ასევე მსახიობია. ბიძა, მაიკ კაპუანო არის დემოკრატიული პარტიის კონგრესმენი ბოსტონიდან აშშ-ის წარმომადგენელთა პალატაში. მისი დედა არის ნახევრად იტალიელი და ნახევრად ირლანდიელი. კრისი და მისი და-ძმა კათოლიკურად გაიზარდათ. დაამთავრა ლინკოლნ-სუდბერი რეგიონული საშუალო სკოლა. შემდეგ გადავიდა ნიუ იორკში და გაიარა ლი სტრასბერგის თეტრისა და ფილმის ინსტიტუტის კურსები.


*ფილმები* *ონლაინ ტელევიზია* *ამინდის პროგნოზი* *თამაშები* *მოჩვენების ისტორიები* _ ახალი ფილმები


text: 18 აგვისტო — გრიგორიანული კალენდრის 230-ე დღე (ნაკიან წლებში — 231-ე დღე). წლის ბოლომდე დარჩენილია 135 დღე. დღის მოვლენები ძვ. წ. 753 : რომაელებმა საბინელი ქალები მოიტაცეს. 1201 : ქალაქი რიგა დაფუძნდა. 1634 : ურბენ გრანდიე ჯადოქრობის ცილისწამებით კოცონზე დაწვეს ცოცხლად ლუდანში, საფრანგეთი. 1786 : დაფუძნდა რეიკიავიკი. 1812 : პირველი მსოფლიო ომი — სმოლენსკის ბრძოლაში რუსები დამარცხდნენ. 1845 : დაარსდა რუსეთის გეოგრაფიული საზოგადოება. 1868 : ფრანგმა ასტრონომმა პიერ ჟულს სეზარ ჟანსენმა ჰელიუმი აღმოაჩინა. 1877 : ესაფ ჰოლმა მარსის თანამგზავრი ფობოსი აღმოაჩინა. 1920 : აშშ-ის კონსტიტუციის მე-19 დამატებით ქალებს არჩევნებში ხმის უფლება მიეცათ. 1941 : ჰიტლერის ბრძანებით დროებით შეწყდა ნაცისტურ გერმანიაში სულიერად ავადმყოფთა და ხეიბართა ევთანაზია მასიური პროტესტების გამო. 1958 : ვლადიმირ ნაბოკოვის გახმაურებული რომანი „ლოლიტა“ გამოქვეყნდა აშშ-ში. 1961 : გერმანიის ქალაქ ჰამბურგში გაიმართა „The Beatles-ის“ პირველი კონცერტი. სწორედ ეს დღე ითვლება ჯგუფის დააარსების თარიღად. 1991 : საბჭოთა კავშირის ლიდერს მიხაილ გორბაჩოვს ყირიმზე შვებულებაში ყოფნისას გკჩპ-მ შინა პატრიმრობა მიუსაჯა. 2005 : მასიურმა ელექტროენერგიის კრიზისმა ინდონეზიის კუნძულ იავაზე 100 მილიონი ადამიანი მოიცვა. 2009 : საქართველომ დსთ-დან გამოსვლის პროცესი დაასრულა. 2011 : ჯგუფ The Beatles-ის დაარსებიდან 50 წელი შესრულდა. 1961 წლის 18 აგვისტოს გერმანიის ქალაქ ჰამბურგში გაიმართა The Beatles-ის პირველი კონცერტი. სწორედ ეს დღე ითვლება ჯგუფის დაარსების თარიღად. ამ დღეს დაბადებულნი 1414 : ჯამი — სპასრსი პოეტი 1450 : მარულიჩი, მარკო — ხორვატი პოეტი 1692 : ბურბონი, ლუი ანრი — საფრანგეთის პრემიერ მინისტრი 1750 : სალიერი, ანტონიო — იტალიელი კომპოზიტორი 1830 : ფრანც იოსები I — ავსტრიის იმპერატორი 1969 : ედვარდ ნორტონი — ამერიკელი მსახიობი 1984 : გიორგი ანწუხელიძე — საქართველოს ეროვნული გმირი ამ დღეს გარდაცვლილნი 353 : დეცენტიუსი — რომაელი უზურპატორი 472 : რიციმერი — რომაელი გენერალი 1227 : ჩინგიზ-ყაენი — ერთიანი მონღოლური სახელმწიფოს დამმარსებელი 1258 : თეოდორე I — ნიკეის იმპერატორი 1276 : ადრიანე V — რომის პაპი 1503 : ალექსანდრე VI — რომის პაპი 1559 : პავლე IV — რომის პაპი 1620 : ვანლი — ჩინეთის იმპერატორი 1765 : ფრანცისკ I — საღვთო რომის იმპერიის იმპერატორი 1850 : ბალზაკი, ონორე დე — ფრანგი მწერალი. 1962 : მაქს ფაბიანი — იტალიელ-სლოვენიელი არქიტექტორი. 1963 : გიგოლოვი, მიხეილ — ქირურგი. 2018 : კოფი ანანი — გაეროს გენერალური მდივანი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა ევსეგნიოსი პონტიოს რომაელი, წმინდა ანტერი და წმინდა ფაბიოსი კანტიდი, კანტიდიანე და სიბელი მართალი ნონა იხილეთ აგრეთვე სხვა თვეები: 0818